Yeremiya 48 | Biblia Le Internet Dzi | Xexe Yeye Gɔmeɖeɖe\nNya ɖe Moab ŋu (1-47)\n48 Ðe Moab ŋu:+ Ale aʋakɔwo ƒe Yehowa, Israel ƒe Mawu la, gblɔe nye esi: “Baba na Nebo,+ elabena wotsrɔ̃e! Woxɔ Kiriatayim,+ eye ŋukpe lée. Wogbã mɔ́ sesẽ* la wòzu ŋukpe gã.+ 2 Womegakafua Moab o. Woɖo nugbe ɖe eŋu le Hesbon+ be: ‘Miva míatsrɔ̃e be wòaganye dukɔ azɔ o.’ “Oo Madmen, ɖoɖoe nezi le wò hã nuwò.Elabena yi kplɔ wò ɖo. 3 Ɣli le ɖiɖim tso Horonayim,+Le tsɔtsrɔ̃ kple anyidzedze gã ta. 4 Wogbã Moab. Viawo le ɣli dom. 5 Wole avi fam le Luhit todzimɔ la dzi. Eye wose konyifaɣli le Horonayim ƒe abu nu le gbegblẽ la ta.+ 6 Misi, miɖe miaƒe agbe!* Minɔ abe sesewuti le gbedadaƒo ene. 7 Esi nèle dzi ɖom ɖe wò dɔwɔwɔwo kple wò kesinɔnuwo ŋu ta la,Woaxɔ wò hã. Eye Kemos+ ayi aboyo meHekpe ɖe eƒe trɔ̃nuawo kple eƒe amegãwo ŋu. 8 Nutsrɔ̃la la ava dze du sia du dzi,Eye du aɖeke mado le eme o.+ Bali la nu ayi,Eye woatsrɔ̃ anyigba sɔsɔe* la gbidii, abe ale si Yehowa gblɔe ene. 9 “Mina mɔfiadzesi Moab,Elabena ne woatsrɔ̃e la, eƒe amewo asi,Eƒe duwo azu ŋɔdzinu,Eye ame aɖeke manɔ wo me o.+ 10 Aɖi ame si le Yehowa ƒe dɔ la wɔm ɖewoɖewoe la ŋu kpékpekpe! Aɖi ame si he eƒe yi ɖe megbe be yemakɔ ʋu ɖi o la ŋu kpékpekpe! 11 Moabtɔwo li bɔkɔɔ tso keke woƒe ɖevime ke,Wole abe wain si ɖo ƒã ɖi ene, Wometrɔ wo tso goe me kɔ ɖe goe bubu me o,Eye womeyi aboyo me kpɔ o. Esia tae woƒe vivi gale wo ŋu,Eye woƒe ʋeʋẽ lilili hã metrɔ o ɖo. 12 “Yehowa be: ‘Eya ta kpɔ ɖa, ŋkekewo li gbɔna, esi maɖo ŋutsuwo ɖa ne woatrɔ wo aƒu gbe. Woatrɔ wo abu anyi, ne woƒe goewo natsi ƒuƒlu, eye woagbã woƒe ze gãwo gudugudu. 13 Ŋukpe alé Moabtɔwo ɖe Kemos ŋu, abe ale si ko ŋukpe lé Israel ƒe aƒe la ɖe Betel si ŋu woɖo dzi ɖo la ŋu ene.+ 14 Aleke wɔ mianɔ gbɔgblɔm be, “Kalẽtɔwo míenye, eye míele klalo na aʋawɔwɔ”?’+ 15 ‘Wotsrɔ̃ Moab,Woho ɖe eƒe duwo ŋu.+Wowu woƒe ɖekakpui vavãwo,’+ Fia si ŋkɔe nye aʋakɔwo ƒe Yehowa ye gblɔe.+ 16 Moabtɔwo ƒe gbegblẽ tu aƒe,Eye woƒe anyidzedze le du dzi gbɔna.+ 17 Ame siwo katã ƒo xlã wo,Kple ame siwo katã nya woƒe ŋkɔ la, afa na wo. Migblɔ be: ‘Oo, aleke woŋe ŋusẽ ƒe atikplɔ, si nye atsyɔ̃tikplɔ lae nye esi!’ 18 Oo Dibon+ vinyɔnu, ɖi le wò ŋutikɔkɔe meEye nànɔ anyi ɖi tsikɔ nawu wò,*Elabena Moab tsrɔ̃la ho ɖe ŋuwò,Atsrɔ̃ wò mɔ́ sesẽawo.+ 19 Oo Aroer+ nɔla, va tɔ ɖe mɔ to nànɔ nu kpɔm. Bia ŋutsu si de afɔ du me kple nyɔnu si sí va yina la be, ‘Nya kae le dzɔdzɔm?’ 20 Ŋu kpe Moab, eye ŋɔdzi lée. Mifa avi vevie, eye mido aƒa. Miɖe gbeƒãe le Arnon+ be wotsrɔ̃ Moab. 21 “Ʋɔnudɔdrɔ̃ va gbadzaƒenyigba,*+ Holon, Yahaz+ kple Mefaat+ dzi; 22 eva Dibon,+ Nebo+ kple Bet-Diblatayim dzi; 23 eva Kiriatayim,+ Bet-Gamul kple Bet-Meon+ dzi; 24 eva Keriot+ kple Bozra dzi; eva Moab-nyigba ƒe du siwo le didiƒe kple kpuiƒe la katã dzi. 25 ‘Woŋe Moab ƒe ŋusẽ,*Eye woŋe eƒe alɔ,’ Yehowa ye gblɔe. 26 ‘Mina wòamu aha,+ elabena etɔ asi akɔ ɖe Yehowa ŋu.+ Moab mli le eƒe xeɖeɖe me,Eye wòzu alɔmeɖenu. 27 Ðe Israel mezu alɔmeɖenu na wò oa?+Fiafiwo domee wolée lea? Hafi nèle ta ʋuʋum le nu ƒom tsi tsitre ɖe eŋua? 28 Mi Moab nɔlawo, migblẽ duawo ɖi miayi aɖanɔ agakpe dzi,Eye minɔ abe ahɔnɛ si wɔ atɔ ɖe agado nu ene.’” 29 “Míese Moab ƒe dada ŋkɔ be, edoa eɖokui ɖe dzi ŋutɔ,Ewɔa eɖokui glodzoeglodzoe, edana, edzraa eɖokui, eye wòvua eƒe dzi gblotoo.”+ 30 “Yehowa be: ‘Menya eƒe dɔmedzoedodo,Gake eƒe numeɖiɖi la manɔ ɖeke me o. Wɔna aɖeke mele wo ŋu o. 31 ‘Esia tae mafa avi vevie ɖe Moab ŋu,Mafae ɖe Moab blibo la ŋu,Eye maɖe hũ ɖe Kir-Heres+ ŋutsuwo ŋu. 32 Oo Sibma+ ƒe wainka, mafa na wòWu ale si wofa na Yazer.+ Wò wainka siwo wɔ nyuie la to atsiaƒu dzi yi. Woɖo atsiaƒu nu, woɖo Yazer. Nutsrɔ̃lawo va dze+Wò dzomeŋɔlikutsetse kple wò waintsetse siwo nèxa la dzi. 33 Dzidzɔkpɔkpɔ kple aseyetsotso nu tso le atikutsetsebɔwo meKple Moab-nyigba dzi.+ Mena wain megale sisim le wainfiãnuwo me o. Ame aɖeke magafiã wain kple aseyetsotso azɔ o. Woƒe ɣlidodo maganye dzidzɔɣli o.’”+ 34 “‘Ɣli ɖi le Hesbon+ de keke Eleale ke.+ Woƒe gbe de keke Yahaz+ ke,Eɖi le Zoar de Horonayim+ eye wòɖo Eglat-Selisiya. Nimrim ƒe tɔʋuwo ke hã azu gbegbe.+ 35 Mana ame si tsɔa vɔsanu vaa nuxeƒeKple ame si saa vɔ na eƒe mawu la,Nu natso le Moab,’ Yehowa ye gblɔe. 36 ‘Esia tae nye dzi axa nu* ɖe Moab ŋu abe dzekuku*+ ene,Eye nye dzi axa nu* ɖe Kir-Heres ŋutsuwo ŋu abe dzekuku* ene. Elabena kesinɔnu si wokpɔ la atsrɔ̃. 37 Elabena tawo katã bebe,+Eye wofɔ gewo katã dzi. Wosi asiwo katã ŋu,+Eye wosa akpanya ɖe ali!’”+ 38 “‘Avifafa le ɖiɖimLe Moab ƒe xɔwo katã tameKple eƒe ablɔwo katã me. Elabena megbã MoabAbe ze manyomanyo ene,’ Yehowa ye gblɔe. 39 ‘Oo, aleke wodo ŋɔdzi nɛ ale! Mifa avi! Aleke Moab gbugbɔ ɖe megbe kple ŋukpe ale! Moab zu alɔmeɖenuKple bibi na ame siwo katã ƒo xlãe.’” 40 “Elabena ale Yehowa gblɔe nye esi: ‘Kpɔ ɖa! Ale si hɔ̃ dea agba anyi va ƒoa nu la,+Nenemae wòakeke eƒe aʋalawo me ava dze Moab dzi.+ 41 Woaxɔ duawo,Eye woaxɔ eƒe mɔ́ sesẽawo. Le ŋkeke ma dzi la, Moab ƒe aʋawɔlawo ƒe dziAnɔ abe nyɔnu si le ku lém ƒe dzi ene.’” 42 “‘Woatsrɔ̃ Moab gbidigbidi, eye maganye dukɔ o,+Elabena etɔ asi akɔ ɖe Yehowa ŋu.+ 43 Oo Moab nɔla,Ŋɔdzi, ʋe kple mɔ̃ka le ŋgɔ na wò,’ Yehowa ye gblɔe. 44 ‘Ame si asi le ŋɔdzi nu la age adze ʋe me,Eye ame si ado le ʋea me la, mɔ̃ aɖee.’ ‘Elabena mana ƒe si me mahe to na Moab la naɖo,’ Yehowa ye gblɔe. 45 ‘Sisilawo va tɔ ɖe Hesbon ƒe vɔvɔli te wɔnamanɔŋutɔe. Elabena dzo ado tso Hesbon,Eye dzoƒaɖe atso Sihon.+ Afiã Moab ƒe ŋgonuKple ʋunyaʋunyaviwo ƒe tagowo.’+ 46 ‘Oo Moab, baba na wò! Kemos+ ƒe amewo nu yi. Elabena woɖe aboyo viwòŋutsuwoEye wokplɔ viwònyɔnuwo yi aboyo me.+ 47 Gake maƒo Moab ƒe aboyomeawo nu ƒu le ŋkekeawo ƒe nuwuɣi,’ Yehowa ye gblɔe. ‘Esiae nye ʋɔnudɔdrɔ̃ si ava Moab dzi ŋu nyawo seƒe.’”+\n^ Alo, “dedienɔƒe.”\n^ Alo, “tonyigba gbadza.”\n^ Agate ŋu afia, “nànɔ kuɖiɖinyigba dzi.”\n^ Alo, “nye dzi aʋuʋu.”\n^ Efia, konyifaha si woku kple dze le kuteƒe.


1 Kronika 15 | Biblia Le Internet Dzi | Xexe Yeye Gɔmeɖeɖe\nLewi viwo kɔ Nubablaɖaka la va Yerusalem (1-29)\nMikal do vlo David (29)\n15 David tu xɔwo na eɖokui le David Ƒe Du la me, edzra teƒe ɖo na Mawu vavã la ƒe Aɖaka la, eye wòtu agbadɔ nɛ.+ 2 Ɣemaɣie David gblɔ be: “Ame aɖeke mekpɔ mɔ akɔ Mawu vavã ƒe Aɖaka la o, negbe Lewi viwo ko, elabena woawoe Yehowa tia be woakɔ Yehowa ƒe Aɖaka la, eye woasubɔ eya amea ɖaa.”+ 3 Eye David ƒo Israel blibo la nu ƒu ɖe Yerusalem be woakɔ Yehowa ƒe Aɖaka la va teƒe si wòdzra ɖo nɛ.+ 4 David ƒo Aron ƒe dzidzimeviwo+ kple Lewi viwo+ nu ƒu: 5 Kohat viwo ƒe tatɔ Uriel kple nɔviaŋutsuwo le alafa ɖeka blaeve; 6 Merari viwo ƒe tatɔ Asaya+ kple nɔviaŋutsuwo le alafa eve blaeve; 7 Gersom viwo ƒe tatɔ Yoel+ kple nɔviaŋutsuwo le alafa ɖeka blaetɔ̃; 8 Elizafan+ ƒe dzidzimeviwo ƒe tatɔ Semaya kple nɔviaŋutsuwo le alafa eve; 9 Hebron ƒe dzidzimeviwo ƒe tatɔ Eliel kple nɔviaŋutsuwo le blaenyi; 10 Uziel+ ƒe dzidzimeviwo ƒe tatɔ Aminadab kple nɔviaŋutsuwo le alafa ɖeka wuieve. 11 Azɔ hã, David yɔ Zadok+ kple Abiatar,+ siwo nye nunɔlawo, kple Uriel, Asaya, Yoel, Semaya, Eliel kple Aminadab, siwo nye Lewi viwo, 12 eye wògblɔ na wo be: “Miawoe nye Lewi viwo ƒe tatɔwo le mia fofowo ƒe aƒekɔawo nu. Miawo kple mia nɔviwo mikɔ mia ɖokuiwo ŋu, ne miayi aɖakɔ Yehowa, Israel ƒe Mawu la, ƒe Aɖaka la ava teƒe si medzra ɖo nɛ la. 13 Esi miekɔe zi gbãtɔ o+ tae Yehowa mía Mawu la ƒe dziku fla ɖe mía ŋu ɖo,+ elabena míedi mɔ nyuitɔ si nu wòle be míakɔe le la o.”+ 14 Eya ta nunɔlawo kple Lewi viwo kɔ wo ɖokuiwo ŋu be woayi aɖakɔ Yehowa, Israel ƒe Mawu la, ƒe Aɖaka la avɛ. 15 Eye Lewi viwo tsɔ kpoawo+ kɔ Mawu vavã la ƒe Aɖaka la ɖe abɔta, abe ale si tututu Mose de se le Yehowa ƒe nya nu ene. 16 Eye David gblɔ na Lewi viwo ƒe tatɔwo be woana wo nɔvi hadzilawo nakɔ gbe dzi adzi ha dzidzɔtɔe, eye woadzii ɖe hadzinu siwo nye kasaŋkuwo, saŋkuwo+ kple gakogoewo+ dzi. 17 Eya ta Lewi viwo tia Heman,+ Yoel vi, hekpe ɖe Asaf,+ Berekiya vi, ŋu tso nɔviawo dome kple Etan,+ Kusaya vi, tso nɔvia Merari viwo dome. 18 Eye wo nɔvi siwo le hatsotso evelia+ me kpe ɖe wo ŋue nye: Zakariya, Ben, Yaaziel, Semiramot, Yehiel, Uni, Eliab, Benaya, Maaseya, Matitiya, Elifelehu kple Mikneya kple Obed-Edom kple Yeiel, siwo nye agbonudzɔlawo. 19 Heman,+ Asaf+ kple Etan, siwo nye hadzilawoe ƒoa akɔbligakogoewo;+ 20 eye Zakariya, Aziel, Semiramot, Yehiel, Uni, Eliab, Maaseya kple Benaya ƒoa kasaŋku siwo woaƒo ɖe Alamot*+ dzi la; 21 eye Matitiya,+ Elifelehu, Mikneya, Obed-Edom, Yeiel kple Azaziya, ƒoa saŋku siwo woaƒo ɖe Seminit*+ dzi la, eye wonye dzikpɔlawo. 22 Lewi viwo ƒe tatɔ Kenaniya+ ye kpɔa agbatsɔtsɔ dzi, elabena ebi ɖe eme, 23 Berekiya kple Elkana nye Aɖaka la ŋu dzɔlawo. 24 Sebaniya, Yosafat, Netanel, Amasai, Zakariya, Benaya kple Eliezer nye nunɔla siwo kua kpẽawo sesĩe le Mawu vavã la ƒe Aɖaka la ŋgɔ,+ eye Obed-Edom kple Yehia hã nye Aɖaka la ŋu dzɔlawo. 25 Eye David kple Israel ƒe ametsitsiwo kpakple ame akpe ƒe tatɔwo yi be woaɖakɔ Yehowa ƒe nubablaɖaka la kple dzidzɔ+ tso Obed-Edom+ ƒe me vɛ. 26 Esi Mawu vavã la kpe ɖe Lewi viwo ŋu wokɔ Yehowa ƒe nubablaɖakaa la, wotsɔ nyitsui adre kple agbo adre sa vɔe.+ 27 David kple Lewi vi siwo katã kɔ Aɖaka la, hadzilawo kple agbatsɔlawo ƒe tatɔ Kenaniya, siaa do aklala biɖibiɖi wu ʋlaya si ŋu abɔ mele o; David do aklalakɔmewu+ hã. 28 Eye Israel-viwo katã le aseye tsom,+ le lãdzo kple kpẽwo kum,+ le gakogoewo ƒom, eye wole kasaŋkuwo kple saŋkuwo ƒom sesĩe+ hekɔ Yehowa ƒe nubablaɖaka gbɔna. 29 Esi Yehowa ƒe nubablaɖaka la ɖo David Ƒe Du la me la,+ Saul vinyɔnu Mikal+ do mo ɖe fesre nu, eye wòkpɔ Fia David wòle kpo tim le aseye tsom; eye wòdo vloe le eƒe dzi me.+


Ðe Woakɔ Amesiaminawo Ayi Dziƒo Le Woƒe Amegbetɔŋutilã Mea? | Nusɔsrɔ̃\n“Mitsi tre miadzɔ kã, eye miafɔ ta dzi, elabena miaƒe ɖeɖe gogo.”—LUKA 21:28.\nHADZIDZI: 133, 43\nNu siwo dzɔ le ƒe 66 K.Ŋ. tɔgbi kawo teƒee míakpɔ kpuie?\nDodokpɔɣi kae ava le “Babilon Gã la” tsɔtsrɔ̃ megbe?\nAmewo nu ƒoƒo ƒu ka ŋue woƒo nu tsoe le Mateo 24:31?\n1. Nu kawoe dzɔ le ƒe 66 K.Ŋ.? (Kpɔ nɔnɔmetata si le nyati sia ƒe gɔmedzedze.)\nTSƆE BE ènye Kristotɔ le Yerusalem le ƒe 66 Kristotɔwo Ŋɔli (K.Ŋ.). Nu geɖe nɔ dzɔdzɔm. Roma dziɖuɖumegã si ŋkɔe nye Florus yi ɖafi talento 17, si nye ga gbogbo aɖe ŋutɔ le gbedoxɔa ƒe nudzraɖoƒe. Nuwɔna sia do dziku na Yudatɔwo enumake. Eya ta wotso ɖe Roma-srafowo ŋu hewu wo dometɔ geɖe, eye wogblɔ be yewomegale Roma dziɖuɖua te o. Gake Roma dziɖuɖua hã ɖe afɔ enumake. Le dzinu etɔ̃ ko me la, aʋafia Cestius Gallus kplɔ asrafo 30,000 wova ɖe to ɖe Yerusalem. Yudatɔ dzeaglãwo si yi ɖabe ɖe gbedoxɔa me, gake Roma-srafoawo va ɖo gbedoxɔa ƒe gliwo gbɔ mlɔeba, eye wote glia te kuku be yewoage ɖe eme. Esia wɔe be vɔvɔ̃ ɖo ame sia ame le dua me. Ne ɖe nènɔ afi ma la, aleke nàse le ɖokuiwò me?\n2. Nu kae wòle be Kristotɔwo nawɔ esi wokpɔ be Roma-srafowo va ɖe to ɖe woƒe dua, eye nu kae ʋu mɔ na wo wowɔ esia?\n2 Yesu xlɔ̃ nu eƒe nusrɔ̃lawo ƒe aɖewo do ŋgɔ na nudzɔdzɔ sia esi wògblɔ na wo be: “Ne miekpɔ aʋakɔwo ɖe to ɖe Yerusalem la, ekema minyae be eƒe aƒedozuɣi gogo. Ekema ame siwo le Yudea la nasi ayi towo dzi, eye ame siwo le Yerusalem la nadzo, eye ame siwo le agbletawo la nagatrɔ ayi eme o.” (Luka 21:20, 21) Esi wònye be asrafowo ɖe to ɖe Yerusalem ɖe, aleke wòanya wɔ be Yesu ƒe nusrɔ̃lawo nawɔ ɖe eƒe mɔfiamewo dzi ahado le dua me? Gake nu wɔnuku aɖe dzɔ. Roma-ʋakɔa trɔ dzo le Yerusalem kpata! ‘Wotso’ amedzidzedzea ‘dzi,’ abe ale si Yesu gblɔe ene. (Mateo 24:22) Esi aʋakɔa nya dzo ko la, mɔnukpɔkpɔ su Kristotɔ wɔnuteƒewo katã si azɔ be woaɖo to Yesu ahasi ayi towo dzi enumake. * (Kpɔ etenuŋɔŋlɔa.) Emegbe la, Roma-ʋakɔ bubu trɔ va Yerusalem le ƒe 70 K.Ŋ. Fifia ya, wotsrɔ̃ dua gbidigbidi. Gake ame siwo katã wɔ ɖe Yesu ƒe mɔfiameawo dzi ya tsi agbe.\n3. Nu kawo mee Kristotɔwo hã ava to kpuie, eye nu ka mee míadzro le nyati sia me?\n3 Yesu ƒe nuxlɔ̃ame kple mɔfiame siawo yi na míawo hã egbea. Eteƒe madidi o, nu siawo tɔgbi agadzɔ. Yesu zã nu siwo dzɔ le ƒe alafa gbãtɔa me la tsɔ ɖe nu siwo adzɔ ne “xaxa gã” la fe ati la me. (Mateo 24:3, 21, 29) Gake “ameha gã” aɖe atsi agbe le xexea me katã ƒe tsɔtsrɔ̃ si gbɔna la me, abe ale si ko Kristotɔ wɔnuteƒewo tsi agbe le Yerusalem tsrɔ̃ɣi ene. (Xlẽ Nyaɖeɖefia 7:9, 13, 14.) Ele vevie ŋutɔ be míase nya siwo Biblia gblɔ tso nu siwo gbɔna dzɔdzɔ ge ŋu la gɔme nyuie. Nu ka tae? Elabena esia akpɔ míaƒe agbe ta. Eya ta na míadzro ale si nudzɔdzɔ siawo ka mía dometɔ ɖe sia ɖe la me.\nALE SI XAXA GÃ LA ADZE EGƆME\n4. Aleke xaxa gã la adze egɔmee?\n4 Aleke xaxa gã la adze egɔmee? Adze egɔme kple alakpasubɔsubɔhawo katã tsɔtsrɔ̃. Biblia yɔ alakpasubɔsubɔhawo katã be “Babilon Gã la,” eye wòtsɔe sɔ kple gbolo. (Nyaɖeɖefia 17:5-7) Nu ka tae woyɔ alakpasubɔsubɔhawo be gbolo ɖo? Elabena woƒe hakplɔlawo mewɔa nuteƒe na Mawu o. Wodaa megbe na amegbetɔwo ƒe dziɖuɖuwo le esi teƒe be woada megbe na Yesu kple eƒe Fiaɖuƒea nuteƒewɔwɔtɔe, eye woŋe aɖaba ƒu Biblia ƒe nufiafiawo dzi ale be woate ŋu akpɔ ŋusẽ geɖe ɖe dziɖuɖuwo dzi. Woƒe subɔsubɔ mele abe Kristotɔ amesiaminawo ƒe subɔsubɔ dzadzɛ la ene o. (2 Korintotɔwo 11:2; Yakobo 1:27; Nyaɖeɖefia 14:4) Gake ame kae atsrɔ̃ Babilon Gã la? Yehowa ana ‘lã wɔadã si biã helĩhelĩ’ la ƒe ‘dzo ewoawo’ nawɔ ‘nu si wòɖo ɖe tame la dzi’ be woatsrɔ̃e. ‘Lã wɔadã si biã helĩhelĩ’ la le tsitre ɖi na Dukɔ Ƒoƒuawo, eye ‘dzo ewoawo’ le tsitre ɖi na dunyaheŋusẽ siwo katã le megbe nɛ.—Xlẽ Nyaɖeɖefia 17:3, 16-18.\n5, 6. Nu ka tae míagblɔ be Babilon Gã la tsɔtsrɔ̃ mefia be eƒe hameviwo katã aku ɣemaɣi o?\n5 Ke ɖe woawu alakpasubɔsubɔhawo me tɔwo katã le ɣeyiɣi si me woatsrɔ̃ Babilon Gã la? Ao. Yehowa ƒe gbɔgbɔ ʋã nyagblɔɖila Zakariya wòŋlɔ nu si adzɔ la ɖi. Ɣemaɣi la, ame aɖewo siwo nɔ alakpasubɔsubɔha me la agblɔ be: “‘Menye nyagblɔɖila menye o. Agbledelae menye, elabena ame aɖee ƒlem kluvii tso nye ɖevime ke.’ Eye ne ame aɖe biae be, ‘Ke abi kawoe nye esiawo le wò medome?’ hã la, aɖo eŋu be, ‘Esiwo wode ŋunye le xɔ̃nyewo ƒe aƒe mee.’” (Zakariya 13:4-6) Esia fia be hakplɔlawo gɔ̃ hã awɔ abe ɖe yewomele alakpasubɔsubɔha mawo me o ene ahagbe nu le woawo ŋutɔwo ƒe subɔsubɔhawo gbɔ.\n6 Ke aleke nuwo anɔ na Mawu ƒe amewo ɣemaɣi? Yesu ɖe eme be: “Le nyateƒe me la, ne wometso ŋkeke mawo dzi o la, ŋutilã aɖeke makpɔ ɖeɖe o; ke le ame tiatiawo ta woatso ŋkeke mawo dzi.” (Mateo 24:22) Le ƒe alafa gbãtɔ me la, ‘wotso’ xaxa si va Yerusalem dzi la ‘dzi.’ Esia ʋu mɔ na “ame tiatiawo,” alo Kristotɔ amesiaminawo, wosi. Nenema kee ‘woatso’ xaxa gã la ƒe akpa gbãtɔ ‘dzi’ le “ame tiatiawo” ta. Womaɖe mɔ na dunyaheŋusẽ siwo nye ‘dzo ewoawo’ be woatsrɔ̃ Mawu ƒe amewo o. Ke boŋ gbɔɖemeɣi kpui aɖe akplɔ Babilon Gã la ƒe tsɔtsrɔ̃ ɖo.\nDODOKPƆ KPLE ƲƆNUDƆDRƆ̃ ƑE ƔEYIƔI\n7, 8. Mɔnukpɔkpɔ kae aʋu ɖi le alakpasubɔsubɔhawo tsɔtsrɔ̃ vɔ megbe, eye aleke Mawu ƒe amewo ato vovo na ame bubu ɖe sia ɖe ɣemaɣi?\n7 Nu kae adzɔ le alakpasubɔsubɔhawo tsɔtsrɔ̃ megbe? Anye ɣeyiɣi si me míaɖe nu si tututu le míaƒe dzi me afia. Ɣemaɣi la, ame akpa gãtɔ anɔ takpɔkpɔ kple kpekpeɖeŋu dim tso amegbetɔwo ƒe habɔbɔ siwo woyɔ be “towo ƒe agakpewo” gbɔ. (Nyaɖeɖefia 6:15-17) Gake Yehowa ƒe amewo ya ayi edzi akpɔ eyama sinu hena takpɔkpɔ. Esime ‘wotso’ amedzidzedzea dzi le ƒe alafa gbãtɔ me la, menye ɖe wona ɣeyiɣi vi aɖe Yudatɔwo katã be woatrɔ dzi me azu Kristotɔwo o. Ke boŋ mɔnukpɔkpɔe wònye wona ame siwo nye Kristotɔwo xoxo be woasi dzo le Yerusalem abe ale si Yesu xlɔ̃ nu woe ene. Nenema ke le etsɔme ne ‘wotso’ Babilon Gã la dzi dzedze dzi la, mele be míakpɔ mɔ be ame gbogbowo atrɔ dzi me enumake ava zu Kristotɔ vavãwo o. Ke boŋ anye mɔnukpɔkpɔ na Yehowa subɔla vavãwo be woaɖo kpe lɔlɔ̃ si le wo si na eyama dzi ahakpe asi ɖe amesiaminawo ŋu nuteƒewɔwɔtɔe. —Mateo 25:34-40.\nMɔnukpɔkpɔ asu mía si be míaɖo kpe lɔlɔ̃ si le mía si na Yehowa dzi ahakpe asi ɖe amesiaminawo ŋu nuteƒewɔwɔtɔe\n8 Míenya nu siwo tututu adzɔ le dodokpɔɣi mawo me ya o. Gake míenya nyuie be agbea manɔ bɔbɔe kura o, eye ahiã be míatsɔ nu geɖe asa vɔe. Le ƒe alafa gbãtɔ me la, eva hiã be Kristotɔwo nadzo le woƒe aƒewo me ahado dzi le nɔnɔme sesẽwo me be woatsi agbe. (Marko 13:15-18) Ele be mía dometɔ ɖe sia ɖe nabia eɖokui be: ‘Ðe mele klalo be magblẽ nye nunɔamesiwo ɖia? Ðe melɔ̃na faa be mawɔ nu sia nu si hiã be mayi edzi awɔ nuteƒe na Yehowa?’ Wò ya bu eŋu kpɔ ko! Ɣemaɣi la, míawo koe anye ame siwo le mía Mawu la subɔm le nɔnɔme ɖe sia ɖe me, abe ale si wònɔ le nyagblɔɖila Daniel gome ene.—Daniel 6:10, 11.\nƔemaɣi ko la, “nuwuwu la” va!\n9, 10. (a) Gbedeasi kae Mawu ƒe amewo aɖe gbeƒãe le xaxa gã la me? (b) Aleke Mawu ƒe amewo ƒe futɔwo awɔ nui?\n9 Menye xaxa gã lae nye ɣeyiɣi si me míanɔ gbeƒã ɖem “Fiaɖuƒe ŋuti nya nyui” la le o. Ɣemaɣi la, gbedeasi ma gblɔɣi va yi. Elabena ɣemaɣi ko la, “nuwuwu la” va. (Mateo 24:14) Ʋɔnudrɔ̃gbedeasi sesẽ aɖe si ka amewo katãe Mawu ƒe amewo aɖe gbeƒãe. Gbedeasia ate ŋu anye be ɣeyiɣia de be woatsrɔ̃ Satana ƒe xexe vɔ̃ɖia keŋkeŋ. Biblia tsɔ gbedeasi sia sɔ kple kpetsi esi wògblɔ be: “Kpetsi gã siwo dometɔ ɖe sia ɖe ƒe kpekpeme anɔ talento ɖeka la, dza tso dziƒo ɖe ameawo dzi, eye ameawo gblɔ busunya ɖe Mawu ŋu le fu si kpetsi la wɔ wo la ta, elabena eƒe fuwɔame la nu sẽ wu gbɔgblɔ.”—Nyaɖeɖefia 16:21.\n10 Míaƒe futɔwo ase gbedeasi sesẽ sia. Yehowa ƒe gbɔgbɔ ʋã nyagblɔɖila Ezekiel wògblɔ nu si dukɔwo ƒe ƒuƒoƒo si Biblia yɔ be Gog si tso Magog awɔ la ale: “Ale Aƒetɔ Dziɖulagã Yehowa gblɔe nye esi: ‘Gbe ma gbe la, susu aɖewo ava dzi me na wò, eye àɖo tame vɔ̃. Àgblɔ be: “Maho ɖe du siwo le nuvo la ŋu. Maƒo ɖe ame siwo li bɔkɔɔ, siwo naneke mele fu ɖem na o, la dzi; wo katã woli, gli mele wo ŋu o, gameti kple agbo hã mele wo nu o.” Awɔ na wò be yeakpɔ aboyonu kple nu geɖe aha, awɔ na wò be yeadze teƒe siwo zu gbegbe tsã si zu amenɔƒe fifia, kple ame siwo nu woƒo ƒu tso dukɔwo dome la dzi, dukɔ siwo le kesinɔnuwo kple nunɔamesiwo nu ƒom ƒu, eye wole anyigba titina.’” (Ezekiel 38:10-12) Mawu ƒe amewo ato vovo tso ame bubu ɖe sia ɖe gbɔ, eye wòawɔ abe ɖe “wole anyigba titina” ene. Dukɔwo magate ŋu alé wo ɖokuiwo o. Woatso be yewoadze Yehowa ƒe amesiaminawo kple ame siwo wɔ ɖeka kpli wo la dzi.\n11. (a) Nu kae wòle be wòanɔ susu me na mí ku ɖe ɖoɖo si nu nuwo adzɔ le ŋu? (b) Aleke amewo awɔ nui ne wokpɔ dzesiawo?\n11 Nu kae adzɔ ɖe eyome? Biblia megblɔ ɖoɖo si nu pɛpɛpɛ nuwo adzɔ ɖo na mí o, gake anɔ eme be nu vovovo aɖewo adzɔ le ɣeyiɣi ɖeka me. Yesu gblɔ le eƒe nyagblɔɖi si ku ɖe nuɖoanyi sia ƒe nuwuɣi ŋu me be: “Dzesiwo ado ɖe ɣe, ɣleti kple ɣletiviwo me, eye ŋɔdzi alé dukɔwo vevie le anyigba dzi, eye woatɔtɔ le atsiaƒu ƒe gbeɖeɖe kple eƒe agbodzedze ta. Amewo aku ƒenyi le vɔvɔ̃ kple mɔkpɔkpɔ na nu siwo gbɔna dzɔdzɔ ge le anyigba bliboa dzi la ta, elabena woaʋuʋu dziƒowo ƒe ŋusẽwo. Ɣemaɣi la, woakpɔ Amegbetɔvi la le alilikpo me gbɔna kple ŋusẽ kpakple ŋutikɔkɔe gã.” (Luka 21:25-27; xlẽ Marko 13:24-26.) Ðe nyagblɔɖi sia me vava fia be amewo akpɔ dzesi ɖivɔvɔ̃wo le dziŋgɔli me ŋutɔŋutɔa? Ðeko míalala akpɔ ale si nuwo ava yii. Gake míenya be ne Mawu ƒe futɔwo kpɔ dzesiawo la, dzidzi aƒo wo eye ŋɔdzi alé wo.\nDzi anɔ mía ƒo le esi míeka ɖe edzi bliboe be míakpɔ ɖeɖe ta! (Kpɔ memama 12, 13)\n12, 13. (a) Nu kae adzɔ ne Yesu va le “ŋusẽ kpakple ŋutikɔkɔe gã” me? (b) Aleke Mawu subɔlawo awɔ nui?\n12 Nu kae adzɔ ne Yesu va le “ŋusẽ kpakple ŋutikɔkɔe gã” me? Aɖo eteƒe na nuteƒewɔlawo, eye wòahe to na nuteƒemawɔlawo. (Mateo 24:46, 47, 50, 51; 25:19, 28-30) Yesu wɔ kpɔɖeŋu aɖe tsɔ ɖe esia me nyuie. Egblɔ be: “Ne Amegbetɔvi la va ɖo le eƒe ŋutikɔkɔe me, eye mawudɔlawo katã le eŋuti la, ekema abɔbɔ nɔ eƒe ŋutikɔkɔefiazikpui la dzi. Eye woaƒo dukɔwo katã nu ƒu ɖe eŋkume, eye wòama amewo me tso wo nɔewo gbɔ, abe ale si alẽkplɔla maa alẽwo tso gbɔ̃wo gbɔe ene. Eye wòatsɔ alẽawo aɖo eƒe ɖusime, ke atsɔ gbɔ̃awo ya aɖo eƒe miame.” (Mateo 25:31-33) Nu kae woawɔ na alẽawo kple gbɔ̃awo? Woadrɔ̃ ʋɔnu wo. Ame mawɔnuteƒe siwo woyɔ be gbɔ̃wo “ayi ɖe tsɔtsrɔ̃ mavɔ me.” Gake nuteƒewɔla siwo woyɔ be alẽwo akpɔ agbe mavɔ.—Mateo 25:46.\n13 Aleke ame siwo le abe gbɔ̃wo ene awɔ nui ne wokpɔe be yewogbɔna tsɔtsrɔ̃ ge? ‘Woafa konyi vevie.’ (Mateo 24:30) Ke aleke amesiaminawo kple ame siwo wɔ ɖeka kpli wo ya awɔ nui? Woawɔ abe ale si Yesu gblɔ ene be: “Ne nu siawo de asi dzɔdzɔ me la, mitsi tre miadzɔ kã, eye miafɔ ta dzi, elabena miaƒe ɖeɖe gogo.”—Luka 21:28.\nWOAKLẼ ABE ƔE ENE LE FIAÐUƑE LA ME\n14, 15. Amewo nu ƒoƒo ƒu kae ayi edzi ne Gog si tso Magog dze Mawu ƒe amewo dzi teti, eye aleke woawɔ esiae?\n14 Nu kae adzɔ ne Gog si tso Magog dze Mawu ƒe amewo dzi teti? Biblia gblɔ be Amegbetɔvi la adɔ “mawudɔlawo ɖa [eye] wòaƒo eƒe ame tiatiawo nu ƒu tso anyigba ƒe dzogoe eneawo dzi, tso anyigba ƒe seƒe va se ɖe dziƒo ƒe seƒe ke.” (Marko 13:27; Mateo 24:31) Amewo nu ƒoƒo ƒu sia to vovo na ɣeyiɣi si me wotia Kristotɔ amesiaminawo zi gbãtɔ. Eye menye amesiamina siwo kpɔtɔ le anyigba dzi la nu tetre mamlɛtɔa hã ye o. (Mateo 13:37, 38) Woatre wo nu zi mamlɛtɔ do ŋgɔ teti na xaxa gã la ƒe gɔmedzedze. (Nyaɖeɖefia 7:1-4) Ekema amewo nu ƒoƒo ƒu kae esia nye? Anye ɣeyiɣi si me amesiamina siwo kpɔtɔ le anyigba dzi la axɔ woƒe fetua eye woayi dziƒo. (1 Tesalonikatɔwo 4:15-17; Nyaɖeɖefia 14:1) Esia adzɔ ɣeyiɣi aɖe le Gog si tso Magog ƒe amedzidzedzea me. (Ezekiel 38:11) Ekema abe ale si Yesu gblɔe ene la, “ame dzɔdzɔewo aklẽ abe ɣe ene le wo Fofo ƒe Fiaɖuƒe la me.”—Mateo 13:43. * (Kpɔ etenuŋɔŋlɔa.)\n15 Ðe esia fia be woakplɔ amesiaminawo ayi dziƒo le woƒe amegbetɔŋutilã mea? Sɔlemedela akpa gãtɔ xɔe se be woakɔ xɔsetɔwo ayi dziƒo le ŋutilã me. Woxɔe se hã be yewoakpɔ Yesu kple ŋku ŋutɔŋutɔ ne etrɔ gbɔna be yeava ɖu anyigba dzi. Gake Biblia na eme kɔ be mímakpɔ Yesu kple ŋku ŋutɔŋutɔ ne etrɔ gbɔ o, esi wògblɔ be “Amegbetɔvi la ƒe dzesi adze le dziƒo” eye Yesu ava “le dziƒolilikpowo dzi.” (Mateo 24:30) Biblia gblɔ hã be “ŋutilã kple ʋu mate ŋu anyi Mawu Fiaɖuƒe la dome o.” Eya ta ame siwo woakplɔ ayi dziƒo la, ahiã be ‘woatrɔ wo katã ƒe nɔnɔme’ “enumake, le aɖabaƒoƒo ɖeka me, le kpẽkuku mamlɛa me.” * (Kpɔ etenuŋɔŋlɔa.) (Xlẽ 1 Korintotɔwo 15:50-53.) Womakɔ amesiamina siwo kpɔtɔ le anyigba dzi la ayi dziƒo kple woƒe amegbetɔŋutilã abe ale si hakplɔlawo fiaa woƒe sɔlemeviwo ene o. Ke boŋ woaƒo amesiamina wɔnuteƒe siwo kpɔtɔ le anyigba dzi la nu ƒu ɖe dziƒo enumake.\n16, 17. Nu kae adzɔ do ŋgɔ na Alẽvi la ƒe srɔ̃ɖeɖea?\n16 Ne amesiamina 144,000 la katã yi dziƒo vɔ ko la, woawɔ dzadzraɖo mamlɛawo hena Alẽvi la ƒe srɔ̃ɖeɖea. (Nyaɖeɖefia 19:9) Gake nu vevi aɖe adzɔ do ŋgɔ na srɔ̃ɖeɖe ma. Ðo ŋku edzi be Gog adze Mawu ƒe amewo dzi esime amesiamina susɔeawo kpɔtɔ le anyigba dzi. (Ezekiel 38:16) Nu kae Mawu ƒe amewo awɔ? Woawɔ ɖe mɔfiame sia dzi be: “Miele asi de ge aʋa la me o. Mitɔ ɖe mia nɔƒewo keŋ ne miakpɔ ale si Yehowa le xɔxɔ ge na mii. . . . Migavɔ̃ o, eye ŋɔ megadzi mi o.” (2 Kronika 20:17) Ne Gog dze Mawu ƒe amewo dzi megbe kpuie la, woakplɔ amesiamina susɔe siwo katã le anyigba dzi la ayi dziƒo. Nyaɖeɖefia 17:14 gblɔ nu si dziƒotɔwo awɔ ne Gog dze Mawu ƒe amewo dzi. Míaƒe futɔwo awɔ “aʋa kple Alẽvi la, gake esi wònye aƒetɔwo ƒe Aƒetɔ kple fiawo ƒe Fiae Alẽvi la nye ta la, aɖu wo dzi. Eye ame siwo kpe ɖe eŋu, siwo nye ame yɔyɔwo kple ame tiatiawo kple nuteƒewɔlawo la hã aɖu wo dzi.” Esia fia be Yesu kple fia siwo wosi ami na, ame 144,000 la, siwo le dziƒo axɔ na Mawu ƒe amewo le anyigba dzi.\n17 Esia ahe Armagedon-ʋa si akɔ Yehowa ƒe ŋkɔ kɔkɔea ŋu la vɛ. (Nyaɖeɖefia 16:16) Ame siwo katã wodrɔ̃ ʋɔnui be wonye gbɔ̃wo, alo nuteƒemawɔlawo, atsrɔ̃. Nu vɔ̃ɖi wɔwɔ nu ayi le anyigba dzi, eye “ameha gã” la atsi agbe le Armagedon me. Mlɔeba nudzɔdzɔ dodzidzɔname si wotsɔ ƒo Nyaɖeɖefia gbalẽa tae la ava eme, eyae nye Alẽvi la ƒe srɔ̃ɖeɖea! (Nyaɖeɖefia 21:1-4) * (Kpɔ etenuŋɔŋlɔa.) Mawu akpɔ ŋudzedze ɖe ame siwo katã akpɔ ɖeɖe le anyigba dzi ŋu, woakpɔ dzidzɔ geɖe, eye woakpɔ Mawu ƒe lɔlɔ̃ gã kple eƒe dɔmenyonyo geɖe la teƒe. Míele mɔ kpɔm na ɣeyiɣi ma vevie. Srɔ̃ɖezã gã kae nye esi wòanye!—Xlẽ 2 Petro 3:13.\n18. Esi nu dodzidzɔnamewo adzɔ kpuie ta la, nu kae wòle be míaɖoe kplikpaa anɔ wɔwɔm?\n18 Esi nu dodzidzɔname siawo adzɔ kpuie ta la, nu kae wòle be mía dometɔ ɖe sia ɖe nanɔ wɔwɔm fifia? Yehowa ƒe gbɔgbɔ ʋã apostolo Petro wòŋlɔ bena: “Esi woalólo nu siawo katã alea ta la, mibu ame siwo ƒomevi wòle be mianye le agbe kɔkɔe nɔnɔ kple ɖokuitsɔtsɔ na Mawu me ŋu, esi miele lalam eye miaƒe susu le Yehowa ƒe ŋkeke la ƒe vava ŋu vevie. . . . Eya ta lɔlɔ̃tɔwo, esi miele nu siawo lalam ŋuti la, miwɔ miaƒe ŋutete ɖe sia ɖe be wòakpɔ mi mlɔeba ɖimaƒomaƒoe, mokakamanɔŋui, le ŋutifafa me.” (2 Petro 3:11, 12, 14) Ekema mina míaɖoe kplikpaa be míaƒe subɔsubɔ nanɔ dzadzɛ, kadodo aɖeke naganɔ mía kple alakpasubɔsubɔhawo dome o, eye míanɔ Ŋutifafafia, Yesu Kristo, ƒe akpa dzi bliboe.\n^ mm. 2 Kpɔ Gbetakpɔxɔ, April 15, 2012, axa 25-26.\n^ mm. 14 Kpɔ Gbetakpɔxɔ, July 15, 2013, axa 13-14.\n^ mm. 15 Amesiamina siwo le agbe ɣemaɣi la mayi dziƒo kple woƒe amegbetɔŋutilã o. (1 Korintotɔwo 15:48, 49) Anɔ eme be Mawu adzra woƒe ŋutilã ɖo abe ale si wòdzra Yesu ƒe ŋutilã ɖoe ene.\n^ mm. 17 Psalmo 45 lia hã gblɔ ɖoɖo si nu nuwo adzɔ ɖo. Gbã la, Fia la awɔ aʋa la, eye emegbe woawɔ srɔ̃ɖeɖea.\nAlẽvi la ƒe srɔ̃ɖeɖe: Alẽvi la kple Ŋugbetɔsrɔ̃ la siaa tsi tre ɖi na Yesu Kristo. Ŋugbetɔ la le tsitre ɖi na Kristotɔ amesiaminawo ƒe ƒuƒoƒo bliboa ne woƒo wo nu ƒu ɖe dziƒo. Srɔ̃ɖeɖea fia Kristotɔ amesiamina siwo wofɔ ɖe tsitre la ƒe ɖekawɔwɔ kple Yesu be woawɔ dɔ aduadu. Mawu ƒe aʋa si nye Armagedon megbee woawɔ srɔ̃ɖeɖe sia\nGog si tso Magog: Efia dukɔwo ƒe ƒuƒoƒo siwo awɔ ɖeka atso ɖe Mawu ƒe amewo ŋu le xaxa gã la me be yewoatsrɔ̃ wo


1 Samuel 2 | Biblia Le Internet Dzi | Xexe Yeye Gɔmeɖeɖe\nHana ƒe gbedodoɖa (1-11)\nEli viŋutsu eveawo ƒe nu vɔ̃wo (12-26)\nYehowa drɔ̃ ʋɔnu Eli ƒe aƒe (27-36)\n2 Eye Hana do gbe ɖa gblɔ be: “Nye dzi le aseye tsom le Yehowa me;+Yehowa na nye dzo* do biɖaa. Nye nu ke baa ɖe nye futɔwo ŋu,Elabena mele dzidzɔ kpɔm le wò xɔxɔdɔwo me. 2 Ame aɖeke mele kɔkɔe abe Yehowa ene o,Ðeke meli o, negbe wò ko,+Eye agakpe aɖeke meli abe mía Mawu la ene o.+ 3 Miganɔ nu ƒom dadatɔe o;Dadanyawo meganɔ dodom le mia nu o,Elabena sidzedze ƒe Mawue Yehowa nye,+Eyae daa nuwɔnawo kpɔna. 4 Kalẽtɔwo ƒe datiwo ŋe kliklikli,Ke ame beliwo kpɔ ŋusẽ.+ 5 Ame siwo ɖi ƒo la va le apadɔ wɔm ɖe abolo ta,Ke dɔ megale dɔwuitɔwo ya wum azɔ o.+ Konɔ dzi vi adre,+Ke nyɔnu si dzi vi geɖe la va zu konɔ.* 6 Yehowa wua ame eye wòkpɔa agbe ta;*Edea ame Tsiẽƒe,* eye wòfɔa ame ɖe tsitre.+ 7 Yehowa nana ame daa ahe, eye wònana ame zua kesinɔtɔ;+Ebɔbɔa ame ɖe anyi, eye wòdoa ame ɖe dzi.+ 8 Ame si kɔa ame tsɛ ɖe dzi tso ke me;Edoa ame dahe ɖe dzi tso dzofi me,*+Ne wòana woanɔ anyi kple bubumewo,Eye wònana wobɔbɔ nɔa bubuteƒe. Yehowa tɔe anyigba ƒe anyinɔwo nye,+Eye wòtsɔ anyigba wɔnu la ɖo wo dzi. 9 Edzɔa ame siwo wɔa nuteƒe nɛ la ƒe zɔzɔme ŋu,+Ke ɖoɖoe azi le ame vɔ̃ɖiwo nu le viviti me,+Elabena menye ame ƒe ŋusẽe nana wòɖua dzi o.+ 10 Yehowa agbã ame siwo tso ɖe eŋu la gudugudu;*+Aɖe gbe ɖe wo dzi tso dziƒowo.+ Yehowa adrɔ̃ ʋɔnu va se ɖe anyigba ƒe mlɔenu,+Ana ŋusẽ eƒe fia la,+Eye wòado eƒe amesiamina la ƒe dzo* ɖe dzi.”+ 11 Eye Elkana dzo yi eƒe me le Rama, ke ɖevi la subɔ Yehowa+ le nunɔla Eli gbɔ. 12 Eli viwo nye ame vɔ̃ɖiwo;+ womedea bubu aɖeke Yehowa ŋu o. 13 Aleae wowɔna nunɔlawo ƒe gome si dukɔa tsɔ vanɛ lae nye esi:+ Ɣesiaɣi si ame aɖe le vɔ sam, eye woɖo lã la dzo dzi la, nunɔla la ƒe subɔvi léa gaflo nuetɔ̃ ɖe asi vana, 14 eye wòƒonɛ ɖe nuɖagba, nuɖaze alɔeve, gaze alo nuɖaze alɔɖekɛ la me. Nu sia nu si gaflo la he do goe la, nunɔla la tsɔnɛ. Aleae wowɔna ɖe Israel-vi siwo katã vana Silo la ŋu. 15 Azɔ hã, hafi ame si le vɔ sam la natsɔ lãa ƒe ami ado dzudzɔ la,+ nunɔla la ƒe subɔvi va gblɔna nɛ be: “Tsɔ lã vɛ woamè na nunɔla. Mele ɖaɖaa dim o, mumua dim wòle.” 16 Ne amea gblɔ nɛ be: “Na woatsɔ amia ado dzudzɔ gbã,+ emegbe nàtsɔ nu sia nu si dzro wò”* la, egblɔna be: “Kpao, ke boŋ tsɔe nam fifi laa; ne menye nenema o la, matsɔe sesẽe!” 17 Ale subɔviawo ƒe nu vɔ̃ va lolo ŋutɔ le Yehowa ŋkume,+ elabena womede bubu Yehowa ƒe vɔsa la ŋu o. 18 Ke Samuel subɔna+ le Yehowa ŋkume, ɖevi dzaa ko wònye, eye wòdoa aklalakɔmewu.+ 19 Azɔ hã, dadaa tɔa awu ʋlaya sue aɖe si ŋu abɔ mele o nɛ, eye wòtsɔnɛ vana nɛ ƒe sia ƒe ne ekplɔ srɔ̃a ɖo va ƒe sia ƒe vɔwo sa ge.+ 20 Eye Eli yra Elkana kple srɔ̃a gblɔ be: “Yehowa nena nyɔnu sia nadzi vi na wò nàtsɔ aɖo esi nèdo na Yehowa la teƒe.”+ Eye wogbugbɔ yi wo nɔƒe. 21 Eye Yehowa trɔ susu ɖe Hana ŋu, eye wòfɔ fu;+ eye wòdzi ŋutsuvi etɔ̃ kple nyɔnuvi eve. Ke Samuel ɖevi la nɔ tsitsim le Yehowa gbɔ.+ 22 Ke Eli tsi ku amegã, eye wòse nu siwo katã wɔm viawo le+ ɖe Israel blibo la ŋu kple ale si wole nyɔnu siwo subɔna le takpegbadɔa nu la gbɔ dɔmee.+ 23 Eye wògblɔna na wo be: “Nu ka tae miele nu siawo wɔm? Elabena nu siwo sem mele tso mia ŋu le ame sia ame nu la menyo o. 24 Ao, vinyewo, elabena nya si le ɖiɖim le Yehowa ƒe dukɔ la dome mele sesem la menyo o hee. 25 Ne amegbetɔ wɔ nu vɔ̃ ɖe nɔvia amegbetɔ ŋu la, ame aɖe aɖe kuku na Yehowa ɖe eta;* ke ne Yehowa ŋue amegbetɔ wɔ nu vɔ̃ ɖo ɖe,+ ame kae li ado gbe ɖa ɖe eta?” Ke wogbe toɖoɖo wo fofo, elabena Yehowa ɖoe be yeawu wo.+ 26 Le ɣeyiɣi siawo katã me la, Samuel ɖevi la le tsitsim, eye eƒe nu nyo Yehowa kple amegbetɔwo siaa ŋu.+ 27 Eye Mawu ƒe ame aɖe va Eli gbɔ gblɔ nɛ be: “Ale Yehowa gblɔe nye esi: ‘Meɖe ɖokuinye fia tɔgbuiwò ƒe aƒe la, esime wonye kluviwo na Farao ƒe aƒe la le Egipte.+ 28 Eye metiae tso Israel-toawo katã dome,+ be wòawɔ nunɔladɔ nam, eye wòalia nye vɔsamlekpui+ la asa vɔ, ado dzudzɔ ʋeʋĩ,* eye wòado kɔmewu le ŋkunyeme; eye metsɔ Israel-viwo ƒe dzovɔsawo katã na tɔgbuiwò ƒe aƒe la.+ 29 Nu ka tae miedo vlo* nye vɔsa kple nye nunana si ƒe se mede le nye nɔƒe la?+ Nu ka tae nèle bubu dem viwòwo ŋu wum eye mieɖu nye dukɔ Israel ƒe vɔsalã ƒe akpa nyuitɔwo heda ami?+ 30 “‘Eya ta Yehowa, Israel ƒe Mawu la, ƒe numegbee nye esi: “Megblɔe vavã be, wò aƒe kple tɔgbuiwò ƒe aƒe la azɔ le ŋkunyeme ɖaa.”+ Ke azɔ la, Yehowa be: “Nede megbe xaa tso gbɔnye, elabena ame siwo buam la, woawoe mabu,+ eye ame siwo doa vlom la, mado vlo wo.” 31 Kpɔ ɖa! Ŋkekewo li gbɔna, esime maɖe wò ŋusẽ* kple fofowò ƒe aƒe ƒe ŋusẽ ɖa, ale be ame tsitsi aɖeke maganɔ aƒewò me o.+ 32 Le nu nyui siwo katã mawɔ na Israel dome la, wò ya àkpɔ nu si ana nàʋã ŋu le nɔnyeƒe,+ eye ame tsitsi aɖeke maganɔ aƒewò me akpɔ o. 33 Gake wò ame si le subɔsubɔm le nye vɔsamlekpuia gbɔ si nyematsrɔ̃ ɖa o la ana wò ŋkuwo natsi, eye wòado nuxaxa na wò;* ke wò aƒemetɔ akpa gãtɔ aku ɖe amewo ƒe yi nu.+ 34 Eye nu si ava dzɔ ɖe viwòŋutsu eveawo, Hofni kple Finehas, dzi la anye dzesi na wò: Wo ame evea woaku gbe ɖeka.+ 35 Eye maɖo nunɔla wɔnuteƒe aɖe na ɖokuinye.+ Awɔ nu ɖe nye dzi ƒe didi nu;* matso aƒe si anɔ anyi ɖaa la nɛ, eye wòazɔ le nye amesiamina la ŋkume ɖaa. 36 Eye ame sia ame si kpɔtɔ ɖe aƒewò me la ava bɔbɔ ɖe eŋkume be wòaxe fe na ye ana abolo ye ahagblɔ be: “Meɖe kuku, de nunɔladɔ aɖe asi nam, ne makpɔ abolo vi aɖe aɖu.”’”+\n^ Alo, “ŋusẽ.” Kpɔ Nya Tɔxɛwo Gɔmeɖeƒea.\n^ Egɔmeɖeɖe tẽe, “la yrɔ.”\n^ Alo, “gbɔa agbe ame.”\n^ Agate ŋu afia, “aɖukpo dzi.”\n^ Agate ŋu afia, “Ŋɔdzi alé ame siwo le avu wɔm kple Yehowa.”\n^ Agate ŋu afia, “Mawu akpɔ nyaa gbɔ nɛ.”\n^ Agate ŋu afia, “ana vɔsa ƒe dzudzɔ nade dzi kɔtɔɔ.”\n^ Egɔmeɖeɖe tẽe, “mietu afɔkpo.”\n^ Egɔmeɖeɖe tẽe, “wò alɔ.”\n^ Alo, “ana nu nate wò luʋɔ ŋu.”\n^ Alo, “Awɔ nu ɖe nye dzi kple nye luʋɔ ƒe didi nu.”


Gbedodoɖa 5 - www.arshymnbookonline.co.uk\nLÃNYILA ƒE GBEDODOƉAWO ƑE SAFUI\nHafi lãnyilaa ɖe nadze eƒe lãnyinyi gɔme la, gbã, ele nɛ be wòadi teƒe, kpɔ, xɔ kple nuɖuƒewo na lãwo. Eya megbe la, wòabla nu ŋkeke etɔ̃ le kokoƒoƒo gã me; eye ne etu nua la, wòatsɔ koklozi kple lãwo abe eve ene awɔ lɔlɔ̃nu nunanae na ametsitsia ɖe. Ne edze lãwo nyinyi gɔme la, wóakpɔ wo dzi nyuie be, dɔ nagawu wo o. Nɔƒe nyui nanɔ wo si. Le ƒe sia ƒe me la, wòtsɔ lã ŋgɔgbea, atsui awɔ nuɖuɖu na amehawo. Ekema Yehowa ƒe yayra ava lãwo dzi, eye woadzi asɔ gbɔ ŋutɔ. Lã nyila na kpɔ nyuie be wòagadzra lãwo ho gã o. Ke wóadzra wo be woanya ƒle. Elabena Yehowa Mawu medzra tsi, gbe, zãmu, ya kple ŋdɔʋuʋu na wò o. Ke fãa wòna lãnyinuawoe, eya ŋutɔe léwoƒe agbe ɖe te.\nGBEDODOƉA LA ŊUTƆ\nOo, Mawu, nu gbagbewo katã wɔla, wò si nye nu agbe nɔ emeawo katã nyila. Èdze ŋunye be manye lãwo kplɔla, eye bena nanye nye hiahiãwo nalam to lãnyinyi sia ƒe dɔ dzi; eyata ɣe wò to nam, eye nase nye kokoƒoƒowo. Na lãwo ƒe kpɔkplɔ ƒe ŋusẽ kple dzideƒom. Ve nunye be, woadzi asɔ gbɔ fũ. Na woƒe gbe sia gbe nuɖuɖu kple nunono nasu wo nu.Yɔ dɔ wo le lãmegbegblẽwo me, eye na woa kpɔ lãme, adze amewo kple nye ŋutɔ siaa ŋu. Ɖe wo tso lãlénuwo katã ƒe fego me, Oo Fofogãtsɔ lɔlɔ̃ ƒe asi xe wo dzi bena wòanyo na amewo katã le anyigba la ƒe ŋku me. Nyro wò zãmufafa,agbafie kple yaƒoƒofafewo; eye megagbe dzodede lãme nawo kple ŋdɔʋuʋu nyuiwo o.\nNa nye ŋutɔ kple nye ƒome sue la, xɔnyewo kple amedzro veviewo nakpɔ wotɔ sinua, tso nye lãnyidɔ xɔasi sia me. Ɖe agbatedɔwɔwɔ ɖa le nye lãkplɔviwo hatã me. Na nublanuikpɔkpɔ ƒe dzi wo be woatsɔ he lãwoe abe nu agbe nɔ emewo ene.\nOo Fofo na wò amenuveve kple nublanuikpɔkpɔ nanye nye gɔmedzedze, dziyiyi kple nuwuwu siaa le viwò Kristo Yesu nye Ɖela ƒe ŋkɔ me. Amen.


Nu Si Nàwɔ Be Wò Srɔ̃ɖeɖe Evelia Nakpɔ Dzidzedze | Ƒome Ƒe Dzidzɔkpɔkpɔ\nGBE BUBU Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bislama Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chinagbe (Wu Shanghai) Chinagbe (Yunnanese) Chinese (Sichuanese) Chitonga Chitumbuka Cibemba Croatian Czech Danish Dutch Efik Estonian Eŋlisi Eʋegbe Fijian Finnish Franse Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikongo Kikuyu Kiluba Kimbundu Kinyarwanda Kirghiz Kirundi Kongo Korean Kwangali Latvian Lingala Lithuanian Luo Macedonian Macua Malagasy Maya Mongolian Myanmar Ngabere Norwegian Nzema Ossetian Otetela Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Tajiki Tatar Thai Tigrinya Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Vietnamese Xhosa Yoruba Zapotec (Isthmus) Zulu\nHERMAN: * “Kansa wu srɔ̃nye gbãtɔ esi míeɖe mía nɔewo ƒe 34 megbe. Esi megaɖe srɔ̃ la, srɔ̃nye yeyea, si ŋkɔe nye Linda, sena le eɖokui me be metsɔa ye nɔ sɔsɔm kple srɔ̃nye gbãtɔa ɣesiaɣi. Nu si gagblẽa nyaa ɖe edzie nye be xɔ̃nyewo ƒoa nu tso srɔ̃nye gbãtɔa ƒe nɔnɔme nyuiwo ŋu zi geɖe, eye esia tena ɖe Linda dzi.”\nLINDA: “Esi mía kple Herman míeɖe mía nɔewo la, mesena le ɖokuinye me be medea asixɔxɔ ŋunye abe srɔ̃a xoxoa ene o. Elɔ̃ eƒe nya gbɔ, eƒoa nu nɛ kple gbe blewu, eye wòwɔa nu ɖe eŋu nyuie wu ale si wòle le nye kplii dome fifia. Esia na mebiaa ɖokuinye be ɣekaɣie nye kplii dome hã ava nɔ kplikplikpli nenema hã?”\nHerman kple Linda wokpɔ dzidzɔ ŋutɔ esi woɖe wo nɔewo. Linda, si ƒe srɔ̃ɖeɖe gbãtɔ me gblẽ la yɔa Herman lɔlɔ̃tɔe be “nye dzi.” Gake, abe ale si woƒe nya siwo le etame ɖee fia ene la, kuxi aɖewo ate ŋu ado mo ɖa le srɔ̃ɖeɖe evelia me, si menɔa srɔ̃ɖeɖe gbãtɔ me o. *\nNe zi eveliae nye esia nèɖe srɔ̃ la, aleke nèsena le ɖokuiwò me tso srɔ̃ɖeɖe evelia ŋu? Tamara si gbugbɔ ɖe srɔ̃ le ƒe etɔ̃ megbe esi woa kple srɔ̃aŋutsu gbãtɔ wogbe wo nɔewo la gblɔ be: “Ne èɖe srɔ̃ zi gbãtɔ la, àse le ɖokuiwò me be yeƒe srɔ̃ɖeɖea anɔ anyi ɖaa. Gake ne ègava ɖe srɔ̃ zi evelia la, asesẽ be nàgase le ɖokuiwò me nenema le esi nèɖoa ŋku edzi ɣesiaɣi be yeƒe srɔ̃ɖeɖe gbãtɔa mete ŋu nɔ anyi ɖaa o ta.”\nKe hã, ame siwo ɖe srɔ̃ zi evelia la dometɔ geɖe kpɔa dzidzɔ vavãtɔ le woƒe srɔ̃ɖeɖe evelia me. Wona woƒe srɔ̃ɖeɖe evelia kpɔ dzidzedze—wò hã àte ŋui! Aleke nàwɔe? Na míadzro kuxi nyanyɛ etɔ̃ aɖewo kple aɖaŋu si Biblia ɖo tso kuxi siawo gbɔ kpɔkpɔ ŋui la me. *\nKUXI GBÃTƆ: SRƆ̃ÐEÐE GBÃTƆ TSƆTSƆ SƆ KPLE EVELIA\nEllen, si nye nyɔnu aɖe le South Africa la gblɔ be: “Esesẽna nam be maɖe srɔ̃ɖeɖe gbãtɔa ɖa le susu me, vevietɔ ne nye kple srɔ̃nye yeyea míeɖi tsa yi afi aɖe si nye kple srɔ̃nye xoxoa míeyi mɔkeke le kpɔ. Ɣeaɖewoɣia, metsɔa srɔ̃nye yeyea nɔa sɔsɔm kple srɔ̃nye xoxoa le manyamanya me.” Le go bubu me la, ne srɔ̃wò ɖe srɔ̃ kpɔ hafi míeva ɖe mia nɔewo, eye ɣesiaɣi ko wòƒoa nu tso srɔ̃a gbãtɔ ŋu la, ate ŋu ate ɖe dziwò.\nMikpɔ gome le nu siwo ana ɖekawɔwɔ nanɔ míaƒe srɔ̃ɖeɖe evelia me la me ɖekae\nAÐAŊUÐOÐO: Ele be mia kple srɔ̃wò miase egɔme be mele bɔbɔe be ame naɖe srɔ̃ɖeɖe gbãtɔ ɖa le susu me keŋkeŋ o, vevietɔ ne srɔ̃ɖeɖe ma nɔ anyi eteƒe didi. Ame aɖewo gblɔ gɔ̃ hã be yewoyɔa yewo srɔ̃ xoxoa ŋkɔ na yewo srɔ̃ yeyea ɣeaɖewoɣi hafi va nyɔna le yewo ɖokui me. Nu kae nàwɔ atsɔ akpɔ kuxi siawo ƒomevi gbɔ? Biblia ɖo aɖaŋu be: “Mise veve ɖe ame nu.”—1 Petro 3:8.\nŊuʋaʋã megana nàde se be ye srɔ̃ nagaƒo nu tso eƒe srɔ̃ɖeɖe gbãtɔa ŋu kura o. Ne srɔ̃wò di be yeaƒo nu tso yeƒe srɔ̃ɖeɖe gbãtɔ ŋu la, ɖo to nàse eƒe nyawo veveseɖeamenutɔe. Azɔ hã, mègatsɔ dzitsitsi ƒo nya ta be etsɔ ye le sɔsɔm kple srɔ̃a xoxoa o. Ian, si ɖe srɔ̃ zi evelia anɔ abe ƒe ewoe nye esia la gblɔ be: “Srɔ̃nye Kaitlyn medoa dziku ne mele nu ƒom tso srɔ̃nye si ku la ŋu o. Ke boŋ ekpɔe be enye mɔnukpɔkpɔ na ye be yeanya nu siwo me meto va yi.” Ne wò hã èwɔ ɖe aɖaŋuɖoɖo sia dzi la, àva kpɔe be dzeɖoɖo mawo ana mia kple srɔ̃wò yeyea dome nava nɔ kplikplikpli wu.\nWò susu nenɔ srɔ̃wò yeyea ƒe nɔnɔme nyuiwo ŋu. Enye nyateƒe be nɔnɔme alo ŋutete nyui aɖewo nɔ srɔ̃wò xoxoa si si mele srɔ̃wo yeyea si o. Gake nɔnɔme nyui aɖewo le srɔ̃wò yeyea hã si si menɔ xoxoa si o. Eya ta dze agbagba nàdo ŋusẽ wò srɔ̃ɖeɖe yeyea to ŋudzedzekpɔkpɔ ɖe nɔnɔme nyui siwo le srɔ̃wò yeyea si ŋu dzi, ke “menye le [etsɔtsɔ] asɔ kple ame [kemɛa] me o.” (Galatiatɔwo 6:4) Edmond, si ɖe srɔ̃ zi evelia la gblɔ be: “Ale si ko xɔ̃wò aɖe ƒe nɔnɔme to vovo na xɔ̃wò bubu tɔe la, nenema kee srɔ̃wò xoxoa hã ƒe nɔnɔme to vovo na srɔ̃wò yeyea tɔ.”\nAleke nàwɔ ada asɔ le nuƒoƒo tso nu siwo doa dzidzɔ na wò le srɔ̃wò gbãtɔ ŋu kple ale si nàwɔ nu ɖe srɔ̃wò yeyea ŋui me? Jared gblɔ be: “Meɖe nu me na srɔ̃nye yeyea be nye srɔ̃ɖeɖe gbãtɔa le abe ŋutinyagbalẽ nyui aɖe si mía kple srɔ̃nye gbãtɔ míeŋlɔ ene. Tso ɣeyiɣi yi ɣeyiɣi la, ava hiã be maʋu agbalẽ ma ahaɖo ŋku nu siwo me mía kple srɔ̃nye xoxoa míeto dzi. Gake menye kple susu be manɔ agbe ɖe nu mawo nu o. Eyae nye srɔ̃nye fifia, eye mía kplii míele kpɔɖeŋu ŋutinyagbalẽ bubu ŋlɔm ɖekae le dzidzɔ me.”\nTE MƆNU SIA KPƆ: Bia srɔ̃wò be ɖe wòtena ɖe edzi ne yele nu ƒom tso ye srɔ̃ xoxoa ŋu hã? Dze agbagba nànya ɣeyiɣi siwo me masɔ be nàƒo nu tso srɔ̃ɖeɖe gbãtɔa ŋu o.\nKUXI EVELIA: ALE SI NÀWƆ NUI NE ÈLE XƆ̃WÒ SIWO MENYA SRƆ̃WÒ YEYEA O, ALO SRƆ̃WÒA XƆLƆ̃ SIWO MENYA WÒ O LA DOME\nJavier, si ɖe srɔ̃ bubu esi woa kple srɔ̃a gbãtɔ wogbe wo nɔewo ƒe ade megbe la gblɔ be: “Esi meɖe srɔ̃ bubu ɣeyiɣi aɖe megbe la, srɔ̃nye yeyea va kpɔe be xɔ̃nye aɖewo doa ye kpɔ be yewoakpɔe ɖa be ye hã yele abe srɔ̃nye gbãtɔ ene hã. Srɔ̃ŋutsu bubu si ŋkɔe nye Leo, hã do go kuxi sia tɔgbi. Egblɔ be: “Ame aɖewo gblɔna na srɔ̃nye le ŋkunyeme pɛɛ be yewolɔ̃ srɔ̃a gbãtɔ ƒe nya gbɔ ŋutɔ eye be yewole esusum ale gbegbe!”\nAÐAŊUÐOÐO: Tsɔ ɖokuiwò ɖo xɔ̃wòawo teƒe. Ian si ŋu míeƒo nu tsoe va yi la gblɔ be: “Esi xɔ̃wòwo menya srɔ̃wò yeyea nyuie abe ale si wonya gbãtɔa ene o ta la, asesẽ na wo be woadze xɔlɔ̃e enumake.” Eya ta ‘nye nugɔmesela, eye nàɖe tufafa afia amewo katã bliboe.’ (Tito 3:2) Gbɔ dzi ɖi na xɔwòwo kple ƒowòmetɔwo, elabena axɔ ɣeyiɣi hafi woava nya srɔ̃wò yeyea nyuie. Esi nèɖe srɔ̃ yeye taa, ele be nàdze xɔlɔ̃ yeyewo hã. Javier si ŋu míeƒo nu tsoe do ŋgɔ la gblɔ be esi ɣeyiɣiawo va nɔ yiyim la, yewo xɔlɔ̃ xoxoawo gava tena ɖe ye kple ye srɔ̃ yeyea ŋu. Egblɔ kpee be: “Gake mía kple srɔ̃nye míedze xɔlɔ̃ yeyewo hã, eye esia kpe ɖe mía ŋu ŋutɔ.”\nBu srɔ̃wò yeyea ƒe seselelãmewo ŋu ne mia kple xɔ̃wò xoxoawo miele dze ɖom. Le kpɔɖeŋu me, ne srɔ̃wò xoxoa ƒe nyawo va ge ɖe dzeɖoɖoa me la, wɔ ŋuɖɔɖo kple nuŋububu nyuie ŋu dɔ be srɔ̃wò yeyea magase le eɖokui me be yemele ɖeke me o. Biblia me lododo aɖe gblɔ be: “Nuƒoƒo eŋumabumabui le abe yitɔame ene, ke nunyalawo ƒe aɖe daa gbe le ame ŋu.”—Lododowo 12:18, NW.\nTE MƆNU SIA KPƆ: Minɔ ŋudzɔ ɖe hadomewɔna siwo teƒe srɔ̃ɖeɖe gbãtɔa ŋu nyawo ate ŋu ado mo ɖa le ŋu. Mido ŋgɔ miadzro ale si miaɖo nya ŋui ne mia xɔlɔ̃wo bia nya aɖe mi tso srɔ̃ɖeɖe gbãtɔa ŋu la me.\nKUXI ETƆ̃LIA: SRƆ̃WÒ GBÃTƆ ƑE NUTEƑEMAWƆMAWƆ NA WÒLE SESẼM NA WÒ BE NÀKA ÐE SRƆ̃WÒ YEYEA DZI.\nAndrew, si srɔ̃ gbãtɔ gbee la gblɔ be: “Mevɔ̃na be ne megaɖe srɔ̃ bubu la, eya hã ava gblẽm ɖi abe gbãtɔ ke ene.” Emegbe la, eva ɖe srɔ̃ bubu, si ŋkɔe nye Riley. Egblɔ be: “Mebiaa ɖokuinye be ɖe mate ŋu asɔ na Riley abe srɔ̃a gbãtɔ ene hã. Mevɔ̃na gɔ̃ hã be ne ekpɔe be nyemesɔ na ye o la, ava gbem ayi aɖaɖe ame bubu.”\nAÐAŊUÐOÐO: Dzro nu siwo ŋu nètsi dzi ɖo la me kple srɔ̃wò. Biblia gblɔ be: “Afi si adaŋudede mele o la, tameɖoɖowo tsia akpo dzi.” (Lododowo 15:22) Adaŋudede, alo nyawo lelé kpɔ siae kpe ɖe Andrew kple Riley ŋu wova ka ɖe wo nɔewo dzi. Andrew gblɔ be: “Mena Riley nya be nyemagbee ne kuxiwo do mo ɖa le míaƒe srɔ̃ɖeɖea me o, eye Riley hã ka ɖe edzi nam nenema. Ʋɛʋɛʋɛ la, meva ka ɖe Riley dzi bliboe.”\nNe ame si nèɖe fifia la ƒe srɔ̃ɖeɖe gbãtɔ me gblẽ le esi srɔ̃a gbãtɔa mewɔ nuteƒe nɛ o ta la, ekema dze agbagba nàwɔ nu siwo ana wòaka ɖe dziwò. Le kpɔɖeŋu me, Michel kple Sabine, siwo srɔ̃gbegbe na be wo dometɔ ɖe sia ɖe ƒe srɔ̃ɖeɖe gbãtɔ me gblẽ la, ɖoe be ne dzeɖoɖo aɖe yi edzi le yewo dometɔ aɖe kple srɔ̃a xoxoa dome la, ele be yewoagblɔe na yewo nɔewo. Sabine gblɔ be: “Ðoɖo sia na be míekana ɖe mía nɔewo dzi bliboe.”—Efesotɔwo 4:25.\nTE MƆNU SIA KPƆ: Mègana dzeɖoɖo ƒe kadodo tɔxɛ nanɔ mia kple ame aɖe si ƒe vidzinu to vovo na tɔwò la dome o, eɖanye ŋkume kple ŋkume loo alo to telefon alo Internet dzi.\nAme geɖe siwo gaɖe srɔ̃ zi evelia la kpɔ dzidzedze, wò hã àte ŋui. Nya lae nye be, èva nya ɖokuiwò nyuie fifia wu ale si wònɔ esi nèɖe srɔ̃ zi gbãtɔ. Andrew si ŋu míeƒo nu tsoe va yi la gblɔ be: “Mele dzidzeme geɖe kpɔm le mía kple Riley ƒe srɔ̃ɖeɖea me. Ƒe 13 sɔŋ ye nye esia míeɖe mía nɔewo, eye mía dome le kplikplikpli ŋutɔ—míayi edzi alé eme ɖe asi alea.”\n^ mm. 5 Ne ame aɖe srɔ̃ ku wògaɖe bubu la, ŋusẽ si esia akpɔ ɖe edzi le srɔ̃ɖeɖe evelia me la to vovo na ame si srɔ̃ gbee wògaɖe bubu la tɔ. Gake wotrɔ asi le nyati sia ŋu be wòakpe ɖe ame siwo le nɔnɔme evea siaa me la ŋu woakpɔ dzidzedze le srɔ̃ɖeɖe evelia me.\n^ mm. 7 Be nàkpɔ nyatakakawo ku ɖe ale si atikɔmeƒomewo awɔ akpɔ dzidzedze ŋu la, kpɔ April 2012 ƒe yevugbe me Nyɔ! Yehowa Ðasefowoe tae.\nSrɔ̃nye ƒe nɔnɔme nyui kawoe doa dzidzɔ nam?\nNe srɔ̃nye gbãtɔ ƒe nya aɖe do mo ɖa la, mɔ ka dzie mato akpɔ egbɔ be wòagate ɖe srɔ̃nye yeyea dzi o, eye wòakpɔe be medea asixɔxɔ ye ŋu?\nƉoe Ɖe Amewo Ɖoe Ɖe Amewo Nu Si Nàwɔ Be Wò Srɔ̃ɖeɖe Evelia Nakpɔ Dzidzedze


‘Èdoa Vevie Nu Le Dɔ Nyuiwo Wɔwɔ Mea’? | Nusɔsrɔ̃\nGBE BUBU Afrikaans Albanian Amerika Tokunɔgbe Amharic Arabic Argentina Tokunɔgbe Armenian Armenian (West) Aymara Azerbaijani Azerbaijani (Cyrillic) Bicol Bislama Brazil Tokunɔgbe Bulgarian Cambodian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Colombia Tokunɔgbe Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Italy Tokunɔgbe Japan Tokunɔgbe Japanese Kazakh Kikuyu Kinyarwanda Kirghiz Korean Kwangali Kwanyama Latvian Lingala Lithuanian Luo Malagasy Malay Maltese Mexico Tokunɔgbe Mizo Moore Myanmar Ndebele Ndonga Nepali Ngabere Norwegian Nzema Oromo Ossetian Pangasinan Polish Portuguese Punjabi Quechua (Ayacucho) Quechua (Bolivia) Rarotongan Romanian Russia Tokunɔgbe Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tatar Thai Tigrinya Tsonga Turkish Twi Ukrainian Umbundu Uruund Uzbek Venda Vietnamese Waray-Waray Wayuunaiki Wolaita Xhosa Yoruba Zulu\n“Kristo Yesu . . . tsɔ eɖokui na ɖe mía ta, bene . . . wòakɔ dukɔ si nye ye ŋutɔ tɔ koŋ, si doa vevie nu le dɔ nyuiwo wɔwɔ me, la ŋu na eɖokui.”—TITO 2:13, 14.\nNYA KAE NÀGBLƆ?\nNu ka tae nèbui be bubu gãe wònye na mí be míado vevie nu le dɔ nyuiwo wɔwɔ me?\nAleke Daniel 2:41-45 ɖe nu si ta wòhiã be míado vevie nu le subɔsubɔdɔa me fiae?\nÐe ale si agbenɔnɔ nyui hea amewo vaa Yehowa Mawu kple tadedeagu vavãtɔ gbɔ la me.\n1, 2. Bubu gã kae wode mí Yehowa Ðasefowo ŋu, eye aleke nèsena le ɖokuiwò me tso eŋu?\nLE AME geɖe gome la, ne wona nunana wo tsɔ kafu wo ɖe woƒe agbagbadzedzewo ta la, wobunɛ be wode bubu gã yewo ŋu. Le kpɔɖeŋu me, ame aɖewo xɔ Nobel Nunana le esi wowɔ akpa vevi aɖe be ŋutifafa va le futɔwo alo ƒuƒoƒo siwo menyina tsã o dome ta. Gake bubu gãtɔ kekeake wònye be Mawu nadɔ ame be wòanye eteƒenɔla si akpe ɖe amewo ŋu be woadzra wo kple wo Wɔla dome ɖo!\n2 Bubu gã mae wode mí Yehowa Ðasefowo ŋu. Mawu kple Kristo de se na mí be míayi aɖaɖe kuku na amewo be: “Mina woadzra mia kple Mawu dome ɖo.” (2 Kor. 5:20) Yehowa le mía zãm tsɔ le amewo hem ɖe eɖokui ŋu. Mɔ sia dzie míeto kpe ɖe ame miliɔn geɖe siwo tso dukɔ siwo wu 235 me la ŋu be wova le ƒomedodo nyui me kple Mawu eye agbe mavɔ ƒe mɔkpɔkpɔ su wo si. (Tito 2:11) Míekpea amewo veviedodotɔe be: “Ame sia ame si lɔ̃ la, nexɔ agbetsi la femaxee.” (Nyaɖ. 22:17) Esi míedea asixɔxɔ dɔdeasi vevi sia ŋu eye míewɔnɛ moveviɖoɖotɔe ta la, woate ŋu agblɔ wòasɔ be míenye ame siwo “doa vevie nu le dɔ nyuiwo wɔwɔ me.” (Tito 2:14) Azɔ míadzro ale si míaƒe veviedodo le dɔ nyuiwo wɔwɔ me nana míehea amewo ɖe Yehowa ŋu la me. Mɔ aɖe si dzi míetona wɔa esiae nye gbeƒãɖeɖedɔa.\nSRƆ̃ YEHOWA KPLE YESU ƑE DZONƆAMEME\n3. Kakaɖedzi kae ‘Yehowa ƒe dzonɔameme’ naa mí?\n3 Yesaya 9:6 ƒo nu tso nu nyui siwo Mawu ƒe Vi la ƒe dziɖuɖu ahe vɛ na ameƒomea ŋu, eye wògblɔ be: “Yehowa, Aʋakɔwo ƒe Mawu la, ƒe dzonɔameme awɔ esia.” (NW) Nya siawo na míekpɔ ale si gbegbe mía Fofo si le dziƒo tsɔ ɖe le ameƒomea ƒe ɖeɖekpɔkpɔ me. Dzonɔameme ƒe kpɔɖeŋu si Yehowa ɖo na mí la na míekpɔe be ele be míawo hã míatsɔ dzi blibo awɔ Fiaɖuƒegbeƒãɖeɖedɔ si Mawu de mía si la kple dzonɔameme kpakple veviedodonu. Didi vevie si le mía me be míakpe ɖe amewo ŋu woava nya Mawu la nye Yehowa ƒe dzonɔameme ɖeɖe fia. Eya ta abe Mawu ƒe hadɔwɔlawo ene la, ɖe míeɖoe kplikpaa be míawɔ nya nyui gbɔgblɔ dɔa kple míaƒe ŋutete katã?—1 Kor. 3:9.\n4. Aleke Yesu ɖo subɔsubɔdɔa wɔwɔ dzonɔamemetɔe ƒe kpɔɖeŋu ɖi?\n4 Mina míabu dzonɔameme si Yesu hã ɖe fia ŋu kpɔ. Eɖo subɔsubɔdɔa wɔwɔ dzonɔamemetɔe ƒe kpɔɖeŋu deblibo ɖi. Togbɔ be amewo tsi tre ɖe eŋu vevie hã la, eyi gbeƒãɖeɖedɔa dzi dzonɔamemetɔe va se ɖe eƒe anyigbadzigbenɔnɔ ƒe nuwuwu. (Yoh. 18:36, 37) Esi Yesu ƒe vɔsakua nɔ aƒe tum la, egado vevie nu geɖe wu be yeana amewo nava nya Yehowa.\n5. Aleke Yesu wɔ nu abe waingbledela si le gboti ŋuti kpɔɖeŋua me la ene?\n5 Le kpɔɖeŋu me, le ƒe 32 M.Ŋ. ƒe kele me la, Yesu wɔ kpɔɖeŋu ku ɖe ame aɖe si do gboti ɖe eƒe waingble me ŋu; ƒe etɔ̃ sɔŋ gbotia menɔ ku tsem o. Esi wògblɔ na waingbledela la be wòatso gbotia aƒu anyi la, ebia be wòana ɣeyiɣi ye yeado aɖu ɖe eŋu. (Mixlẽ Luka 13:6-9.) Ɣemaɣi la, ame ʋɛ aɖewo koe va zu Yesu ƒe nusrɔ̃lawo. Gake abe waingbledela si le kpɔɖeŋua me ene la, Yesu zã ɣeyiɣi kpui si susɔ—si anɔ abe ɣleti ade ene—tsɔ ɖe gbeƒã vevie le Yudea kple Perea. Ŋkeke ʋɛ aɖewo do ŋgɔ na Yesu ƒe ku la, efa avi ɖe edetɔ siwo ‘se nyaa gake womewɔ edzi o’ la ta.—Mat. 13:15; Luka 19:41.\n6. Nu ka tae wòle be míado vevie nu geɖe wu le subɔsubɔdɔa me?\n6 Esi míele nuwuɣia me ʋĩi ta la, ɖe mehiã ŋutɔ be míado vevie nu le gbeƒãɖeɖedɔa wɔwɔ me geɖe wu oa? (Mixlẽ Daniel 2:41-45.) Mɔnukpɔkpɔ wɔnuku kae nye esi be míenye Yehowa Ðasefowo! Egbea míawo koe gblɔa ale si woakpɔ amegbetɔwo ƒe kuxiwo gbɔ la na amewo. Nyadzɔdzɔŋlɔla aɖe gblɔ be womate ŋu akpɔ ŋuɖoɖo na biabia si nye, “Nu ka tae vɔ̃ dzɔna ɖe ame nyuiwo dzi?” la o. Agbanɔamedzi kple mɔnukpɔkpɔ wònye na mí Kristotɔwo be míagblɔ ale si Biblia ɖo biabia siawo ŋui la na ame siwo di be yewoasee. Ehiã godoo be ‘míaxɔ dzo le gbɔgbɔ la me’ esi míele dɔ si Mawu de mía si la wɔm. (Rom. 12:11) Yehowa ayra ɖe agbagba siwo dzem míele be míakpe ɖe amewo ŋu be woadze sii ahalɔ̃e la dzi.\nÐOKUITSƆTSƆSAVƆ ƑE GBƆGBƆ DOA YEHOWA ÐE DZI\n7, 8. Aleke ɖokuitsɔtsɔsavɔ ƒe gbɔgbɔ doa Yehowa ɖe dzi?\n7 Abe ale si nu siwo me apostolo Paulo to ɖee fiae ene la, le míaƒe subɔsubɔdɔa me la, míate ŋu atsi “zãdomadɔlɔ̃e” eye ‘míatsi dɔmeɣi.’ (2 Kor. 6:5) Nya siawo nana míekpɔa nu si ɖokuitsɔtsɔsavɔ ŋutɔŋutɔ fia eye wònana míeɖoa ŋku mɔɖela siwo wɔa dɔ kpɔa woawo ŋutɔ ɖokuiwo dzi evɔ wotsɔa woƒe subɔsubɔdɔa ɖoa nɔƒe gbãtɔ le agbe me la dzi. Gabu dutanyanyuigblɔla dovevienu siwo ‘tsɔa wo ɖokuiwo kɔna ɖi abe nunovɔsa ene’ heyina ɖasubɔna le dukɔ bubuwo me la hã ŋu kpɔ. (Flp. 2:17) Ke míaƒe hamemetsitsi siwo nuɖuɖu toa wo ŋu ɣeaɖewoɣi alo tsia zãdomadɔlɔ̃e le beléle na Yehowa ƒe alẽwo ta ya ɖe? Mía nɔvi tsitsiwo kple ame siwo lãmesẽkuxiwo ɖea fu na, siwo wɔa woƒe ŋutete ɖe sia ɖe dea Kristotɔwo ƒe kpekpewo hewɔa gbeƒãɖeɖedɔa la hã li. Míaƒe dziwo yɔna fũu kple ŋudzedzekpɔkpɔ ne míede ŋugble le Mawu subɔla siawo siwo tsɔa wo ɖokui saa vɔe alea la ŋu. Esiawo nana amewo kpɔa ale si gbegbe míaƒe subɔsubɔdɔa le vevie na míi.\n8 Nuxlẽla aɖe si menye Ðasefo o gblɔ le lɛta si wòŋlɔ wota ɖe United Kingdom nyadzɔdzɔgbalẽ si woyɔna be Boston Target me be: “Amewo ƒe xɔse ɖe mawusubɔsubɔ ŋu nu le fafam . . . Nu ka hakplɔla mawo wɔna ŋkeke bliboa katã? Le nyateƒe me la, womedoa go yia amewo gbɔ abe ale si Kristo wɔe ene o . . . Subɔsubɔha ɖeka kolia, si dze abe wotsɔ ɖe le eme na amewo ene ye nye Yehowa Ðasefowo, ame siwo doa go yia amewo gbɔ eye wokpɔa gome le gbeƒãɖeɖe nyateƒea me anukwaretɔe.” Le egbexexea me la, ame akpa gãtɔ tsia dzi ɖe woawo ŋutɔwo ƒe nyonyo ko ŋu, eya ta míaƒe ɖokuitsɔtsɔsavɔ ƒe gbɔgbɔ doa Yehowa Mawu ɖe dzi.—Rom. 12:1.\nWò gbeadzidede ɖeɖe dzaa nyea ɖaseɖiɖi gã aɖe na eteƒekpɔlawo\n9. Nu kae ate ŋu aʋã mí be míayi edzi ado vevie nu le dɔ nyuiwo wɔwɔ me le subɔsubɔdɔa me?\n9 Gake ne ewɔ abe dzo si le mía me ɖe subɔsubɔdɔa ŋu nu le tsitsim ene la, nu kae míate ŋu awɔ? Anyo be míade ŋugble le nu siwo gbegbe Yehowa le wɔwɔm to gbeƒãɖeɖedɔa dzi la ŋu. (Mixlẽ Romatɔwo 10:13-15.) Hafi amewo nakpɔ agbe la, ele be woayɔ Yehowa ƒe ŋkɔa le xɔse me, gake womate ŋu awɔ esia ne míeɖe gbeƒã na wo o. Ele be esia nyanya naʋã mí míayi edzi ado vevie nu le dɔ nyuiwo wɔwɔ me eye míagblɔ Fiaɖuƒeŋutinya nyuia dzonɔamemetɔe.\nAGBENƆNƆ NYUI HEA AMEWO ÐE MAWU ŊU\nWò anukwareɖiɖi kple dɔ sesẽ wɔwɔ menɔa ɣaɣla o\n10. Aleke míaƒe agbenɔnɔ nyui hea amewo ɖe Yehowa ŋui?\n10 Menye dzonɔameme le subɔsubɔdɔa me ɖeɖe koe ate ŋu ahe amewo ɖe Mawu ŋu o. Nu evelia si hea amewo ɖe Mawu ŋue nye Kristotɔwo ƒe agbenɔnɔ nyui. Paulo te gbe ɖe esia ƒe vevienyenye dzi esi wògblɔ be: “Míewɔa naneke si azu nukikli le mɔ aɖeke nu o, bene woagakpɔ vodada le míaƒe subɔsubɔdɔ la ŋu o.” (2 Kor. 6:3) Míaƒe nya dzetowo kple agbenɔnɔ dzadzɛ ɖoa atsyɔ̃ na Mawu ƒe nufiafia, eye wòhea amewo ɖe Yehowa subɔsubɔ ŋu. (Tito 2:10) Zi geɖe la, míesea nuteƒekpɔkpɔwo tso nu nyui siwo doa go tso eme ne amewo kpɔ míaƒe Kristotɔwo ƒe agbenɔnɔ nyuiwo la ŋu.\n11. Nu ka tae wòle be míabu ale si míaƒe agbenɔnɔ le ŋusẽ kpɔm ɖe amewo dzi la ŋu vevie?\n11 Míenyae be míaƒe nuwɔna nyuiwo kpɔa ŋusẽ nyui ɖe amewo dzi, gake agbenɔnɔ si mesɔ o hã ate ŋu akpɔ ŋusẽ gbegblẽ ɖe amewo dzi. Eya ta míeɖale dɔme, aƒe me, alo suku o, ele be míaƒo asa na nu sia nu si ana amewo nakpɔ vodada le míaƒe subɔsubɔdɔa kple míaƒe agbenɔnɔ ŋu la kura. Ne míeɖonɛ koŋ nɔa nu vɔ̃ wɔm la, esia agblẽ nu le mía ŋu vevie. (Heb. 10:26, 27) Ele be esia naʋã mí míabu ale si míele agbe nɔmee kple ŋusẽ si kpɔm wòle ɖe amewo dzi la ŋu ahado gbe ɖa tso eŋu. Esi xexe sia ƒe agbenɔnɔ le gbegblẽm ɖe edzi la, dzianukwaretɔwo akpɔ “vovo, si le mawusubɔla kple ame si mesubɔnɛ o la dome” nyuie wu. (Mal. 3:18) Ɛ̃, míaƒe Kristotɔwo ƒe agbenɔnɔ nyui wɔa akpa vevi aɖe le amewo kple Mawu dome dzadzraɖo me.\n12-14. Aleke míaƒe dzidodo le xɔse ƒe dodokpɔwo me kpɔa ŋusẽ ɖe ale si amewo bua míaƒe subɔsubɔdɔae dzi? Gblɔ eƒe kpɔɖeŋu.\n12 Paulo gblɔ le agbalẽ si wòŋlɔ na Korintotɔwo me be yeto xaxawo, hiãkamewo, ƒoƒowo kple gaxɔmenɔnɔwo me. (Mixlẽ 2 Korintotɔwo 6:4, 5.) Ne míedo dzi le xɔse ƒe dodokpɔwo me la, ate ŋu aʋã eteƒekpɔlawo be woaxɔ nyateƒea. Le kpɔɖeŋu me: Ƒe aɖewoe nye esi va yi la, amewo tee kpɔ be yewoatsrɔ̃ Yehowa Ðasefowo le Angola ƒe nuto aɖe me. Wolé Ðasefo xɔnyɔnyrɔ 2 kple ɖetsɔlemetɔ 30 siwo dea míaƒe kpekpewo. Eyome wona nutoa me tɔwo va ƒo ƒu, eye woƒo ame maɖifɔ siawo de abi wo ŋu. Womeɖe nyɔnuwo kple ɖeviwo gɔ̃ hã le eme o. Woƒe taɖodzinue nye be yewoado ŋɔdzi na amewo ale be woagaɖo to Yehowa Ðasefowo azɔ o. Gake esi woƒo Ðasefo mawo le dutoƒo megbe la, nutoa me tɔ geɖe te ɖe wo ŋu hebia be woava srɔ̃ Biblia kpli yewo! Fiaɖuƒegbeƒãɖeɖedɔa kpɔ dzidzedze geɖe le nudzɔdzɔ ma megbe eye wokpɔ dzidziɖedzi kple yayra geɖewo.\n13 Kpɔɖeŋu sia ɖe ale si gbegbe Biblia ƒe gɔmeɖosewo me léle ɖe asi sesĩe ate ŋu akpɔ ŋusẽ ɖe amewo dzii la fia. Nenema kee ale si Petro kple apostolo bubuawo nɔ te sesĩe la anya de dzi ƒo na ame bubu geɖewo be woadzra wo kple Mawu dome ɖo. (Dɔw. 5:17-29) Míawo hã míaƒe sukuhatiwo, dɔwɔhatiwo, alo ƒometɔwo ate ŋu ava xɔ nyateƒea ne wokpɔ ale si míeléa nu dzɔdzɔe wɔwɔ me ɖe asi sesĩe.\n14 Ɣesiaɣi la, wonɔa mía nɔviwo yome tim le teƒe aɖe godoo. Le kpɔɖeŋu me, le Armenia la, mía nɔvi siwo ade 40 le gaxɔ me fifia ɖe woƒe akpaɖekedzimademade ta, eye anɔ eme be woagalé nɔvi geɖewo ade gɔxɔ me le ɣleti siwo gbɔna me. Le Eritrea la, Yehowa subɔla 55 siwo dometɔ aɖewo xɔ wu ƒe 60 ye le gaxɔ me fifia. Le South Korea la, Ðasefo siwo ade 700 yi mɔ́ ɖe woƒe xɔse ta. Nu siawo le edzi yim ƒe 60 sɔŋ ye nye esia. Mina míanɔ gbe ɖom ɖa ɖe mía nɔvi siawo siwo yome tim wole la ta be woƒe nuteƒewɔwɔ me léle ɖe asi nahe ŋutikɔkɔe vɛ na Mawu eye wòaʋã dzɔdzɔenyenyelɔ̃lawo be woaxɔ nyateƒea.—Ps. 76:9-11.\n15. Gblɔ ale si anukwareɖiɖi ate ŋu ahe amewo ava nyateƒea me la ƒe kpɔɖeŋu.\n15 Míaƒe anukwareɖiɖi hã ate ŋu ahe amewo ava nyateƒea me. (Mixlẽ 2 Korintotɔwo 6:4, 7.) Bu kpɔɖeŋu sia ŋu kpɔ: Mía nɔvinyɔnu aɖe di be yeatsɔ yeƒe ʋuɖofe ade mɔ̃ aɖe si me wodenɛ le bɔs si wòɖo la me be yeatso tikiti esi exɔlɔ̃ aɖe gblɔ nɛ be mehiã be wòaxe ʋudzɔa o, le esi menye didiƒe yim wòle o ta. Mía nɔvinyɔnua ɖe eme nɛ be ele be yeatso tikitia ne ʋutɔɖoƒe gbãtɔae yeaɖi ɖo gɔ̃ hã. Emegbe xɔlɔ̃a ɖi le ʋua me. Eyome ʋukulaa trɔ kɔ hebia nɔvinyɔnua be, “Yehowa Ðasefoe nènyea?” Mía nɔvinyɔnua ɖo eŋu be, “Ɛ̃, nu ka tae nèbia?” Ʋukulaa gblɔ be, “Mese dze si ɖom mienɔ tso tikititsotso ŋu; menya be Yehowa Ðasefowo le ame ʋɛ siwo xea ʋudzɔa dome, eye wowɔa nuteƒe le nu sia nu me.” Le ɣleti ʋɛ aɖewo megbe la, ŋutsu aɖe te ɖe nɔvinyɔnua ŋu le kpekpe me eye wòbiae be, “Èkpɔm dze siia? Nyee nye ʋukula si kafu wò ɖe ʋudzɔa xexe ta. Wò anukwareɖiɖi na metso nya me be Yehowa Ðasefowo nasrɔ̃ Biblia kplim.” Ne amewo nya mí be míenye anukwareɖilawo la, wokana ɖe nya si míeɖea gbeƒãe la dzi.\nÐE NƆNƆME NYUI SIWO DEA BUBU MAWU ŊU FIA ƔESIAƔI\n16. Nu ka tae nɔnɔme nyuiwo abe dzigbɔgbɔ blewu, lɔlɔ̃ kple dɔmenyonyo ene wɔa dɔ ɖe amewo dzi? Gblɔ nu siwo hakplɔla alakpanuwɔla aɖewo wɔna ƒe kpɔɖeŋu.\n16 Ne míeɖea nɔnɔme nyuiwo abe dzigbɔgbɔ blewu, lɔlɔ̃ kple dɔmenyonyo ene fiana la, ate ŋu aʋã amewo woadi be yewoasrɔ̃ nu tso Yehowa, eƒe tameɖoɖowo, kple eƒe amewo ŋu. Kristotɔ vavãwo ƒe nɔnɔme nyuiwo dea bubu Mawu ŋu, eye esia to vovo kura na gotagomemawusosroɖa si yeaɖi mawusubɔla alakpanuwɔlawo ɖena fiana zi geɖe. Subɔsubɔhakplɔla aɖewo to ga si wotafa woƒe hameviwo dzɔ le wo si dzi va zu kesinɔtɔ gãwo, wotu aƒe gãwo eye wole ʋu xɔasiwo me—wo dometɔ ɖeka ƒle avukpo si me yafamɔ̃ le gɔ̃ hã. Le nyateƒe me la, ame siwo gblɔna be Kristo yomedzelawoe yewonye la mele klalo be yewoawɔ ɖe Yesu ƒe se si nye “faa minae” la dzi o. (Mat. 10:8) Ke boŋ wole abe blema Israel ƒe nunɔla dzego siwo “fiaa nu ame le fetu ta” la ene, eye woƒe nufiafiawo mesɔ ɖe Ŋɔŋlɔawo nu hã o. (Mika 3:11) Woƒe alakpanuwɔwɔ mawo medzraa ame aɖeke kple Mawu dome ɖo o.\n17, 18. (a) Ne míeɖe Yehowa ƒe nɔnɔme nyuiwo fia la, aleke wòdea bubu eŋui? (b) Nu kae ʋãa wò nèdoa vevie nu geɖe wu le dɔ nyuiwo wɔwɔ me?\n17 Gake Kristotɔwo ƒe nufiafia vavãwo kple nu nyui siwo wowɔna na wo haviwo ʋãa amewo ƒe dzi. Esi nɔviŋutsu mɔɖela aɖe nɔ gbeƒã ɖem tso ʋɔtru nu yi ʋɔtru nu la, ahosi tsitsi aɖe gbe nyaa enumake. Egblɔ be ɖe yelia aŋutsrɔe le dzodoƒe nɔ elektrikkaɖigo ɖɔlim esime wòƒo agbonugaa. Nɔviŋutsua gblɔ nɛ be: “Menyo be wò ɖeka nàde nu dzi anɔ dɔ ma wɔm o.” Nɔviŋutsua ɖɔli akaɖia nɛ ko hetrɔ dzo. Esi nyɔnua viŋutsu va se nu si dzɔ la, nua wɔ dɔ ɖe edzi ale gbegbe be edi nɔviŋutsua be yeada akpe nɛ. Mlɔeba la, ŋutsua lɔ̃ be woasrɔ̃ Biblia kpli ye.\n18 Nu ka tae nèɖoe kplikpaa be yeado vevie nu le dɔ nyuiwo wɔwɔ me? Ðewohĩ esi nènyae be ne míewɔ subɔsubɔdɔa dzonɔamemetɔe eye míeyi edzi wɔ Mawu ƒe lɔlɔ̃nu la, ade bubu Yehowa ŋu eye wòate ŋu ana amewo nakpɔ agbe tae. (Mixlẽ 1 Korintotɔwo 10:31-33.) Susu bubue nye be, míedoa vevie nu le gbeƒãɖeɖe nya nyuia me heléa mawusosroɖagbenɔnɔ me ɖe asi tsɔ ɖea ale si gbegbe míelɔ̃ Mawu kple mía haviwo la fiana. (Mat. 22:37-39) Ne míedoa vevie nu le dɔ nyuiwo wɔwɔ me la, woayra mí geɖe, eye míakpɔ dzidzɔ kple dzidzeme fifia gɔ̃ hã. Gakpe ɖe eŋu la, míate ŋu akpɔ mɔ na ɣeyiɣi si me ameƒomea katã atsɔ dzidzɔ ade ta agu na mía Wɔla Yehowa ahakafui ɖaa.


Mar SEP Feb\n24 Aug 2004 - 29 Jul 2019\nDzo yi:\tkuɖɔɖoɖo, dii\nWotsɔ nyasiawo tso Iŋlisi Wikipiɖia la me. Ne nyaa ɖe me mekɔ o alo vovototoa ɖe le wo me la, tsɔ Iŋlisi tɔ gbɔ. Míegale asi trɔm le afisia ŋuti.\nNe wòmese Eʋegbe nyuie o la, wòa kpɔ gbe bubuwo ƒe nuxlɔame nyawo le miame le afisi woŋlɔ ɖa be "le gbe bubuwo me" la te.\nWIKIPIƉIA MEDO ŊUGBEA ƉEKE BENA NUSIANU LE EME VAVÃ O\nWikipiɖia enye nunyagbãle si li fãa na amewo katã ƒe zazã, eye wònye ame vovowo kple habɔbɔ vovowo siwo na kpekpeɖeŋu le dɔsia ŋɔŋlɔm le xexeme nunyaŋu godoo. Eƒe nɔnɔme naamɔ amesiame si ateŋu azã internet kple browserwo ŋudɔ be wòatrɔ nusiwo le eme. Ne nɔ nyanyame nawò be menye nusianu si le afisia me nunyaladeŋgɔwo kple agbalẽnyalagãwo to be wole eme vavã o.\nEsia melegbɔgblɔm be wòmakpɔ nuveviewo kple nunya vavã le Wikipiɖia la dzi o; zigeɖe la, wòakpɔe. Gake Wikipiɖia ma ateŋu ado ŋugbe nawò be nusianu si le afisia le eme vavã o. Ɣeaɖewoɣi la, nuŋɔŋlɔa ɖewo ƒe tatawo woatrɔ medidi o, elabena ameaɖe alo nubaɖawɔla ɖe wɔ tɔtrɔa ɖe si mesɔ kple nunyalawo kple agbãlenyalawo le xexeame katã ƒe susuwo o.\nNuwo me toto[trɔ asi le eŋu]\nMíele asitrɔm le alesi míatia alo míade dzesi nuŋɔŋlɔwo ƒe tata siwo ŋu ŋugbe le. Míaƒe nuŋlɔlawo zãna dɔwɔnu tɔxea ɖewo abe Tɔtrɔ yeyewo kple Axa yeyewo tsɔ nɔ ŋkulem ɖe nuyeyewo kple tɔtrɔ yeyeawo ŋu. Habɔbɔa ɖeke meli si toa Wikipiɖia la me o; togbɔ be nuxlẽla geɖewo wɔna ɖɔɖɔɖowo alo wotoa nuaɖewo me hã abe peer review, sea ɖeke meli si na dɔ sia wɔwɔ o. Nuŋɔŋlɔ siwo wotia kpɔ le wome toto megbe hã abe featured article woteŋu trɔna emegbe elabena ameaɖe vayi wɔ tɔtrɔ vɔ̃ɖia ɖe hafi nevale exlem.\nWòmateŋu abu fɔ nuŋlɔla, kpeɖeŋutɔ, amesi na nu, dɔdzikpɔla, sysɔp kple amesiwo katã do ƒome kple Wikipiɖia wodometɔa ɖeke ɖe numanomeea ɖe si le afisia ŋu lo alo le wòŋutɔ ƒe emenuwo zãza ŋuti o.\nGɔmesesea ɖeke meli o; mɔɖeɖe tɔxe[trɔ asi le eŋu]\nTaflatse, eme nekɔ na amesiame bena nusiwo katã woŋlɔ ɖe afisia li fãa na amewokatã, eye ŋugbedodoa ɖeke mele wò kpakple afisia ƒe aƒetɔwo kple ezãlawo, amesiwo ƒe mɔwo dzi nuŋɔŋlawo le, Wikipiɖia la me nuŋlŋlawo ɖesiaɖe, dɔdzikpɔlawo, sysɔpwo alo amebuba ɖeke si do ƒome kple dɔ sia alo eƒe ƒomedodowo o. Mɔɖeɖea ɖe li be na tsɔ nusianu fãa tso afisia; Esia me fia be gɔmesesea ɖeke li le Wikipiɖia kple eƒe dɔwɔlawo kple ezãlawo kpakple wò dome o.\nMɔɖeɖe alo gɔmesesea ɖeke mele wò kple Wikipiɖia dome na nyasiawo zãza alo wotɔtrɔ si mele GNU Free Documentation License (GFDL) mɔɖeɖewo nu o; Ne ameaɖe wɔ tɔtrɔa ɖe le nusiwo neŋlɔ ŋu le Wikipiɖia dzi alo woɖe eƒe akpa ɖe la, wòmekpɔ mɔ abu fɔ Wikipiɖia alo eƒe ƒomedodoa ɖeke o.\nTrademarks /(Dzesi tɔxewo)[trɔ asi le eŋu]\nDzesi tɔxe (abe trademarks, service marks, collective marks, design rights, personality rights) siwo dze le Wikipiɖia la me la nye nutɔwo ŋutɔ tɔ. Woƒe zãzã le afisia mefia be mɔ li na wo ŋudɔ wɔwɔ le goa ɖeke me si to vovo na esiwo woɖe mɔ na le GFDL mɔɖeɖewo te o. Ne wome gblɔe fitaa o la, ekema ƒomedodoa ɖeke mele Wikipiɖia kple Wikimedia kpakple dzesitɔa ɖeke o eyata Wikipiɖia mateŋu aɖe mɔ na ameaɖeke be wòazã nusiwo nutɔwo meɖe mɔ na o la. Ne ezã nusiawo la, ele ɖokuiwò si, eye ne nyaɖe tso ezãzã me la, wò ɖeka ƒe agba ye.\nSesiwo te Wikipiɖia le[trɔ asi le eŋu]\nƉewomahĩ Wikipiɖia menuwo ɖeɖefia alo woŋɔŋlɔ ada se dzi le dukɔ alo afisi wòle la me. Wikipiɖia dɔwo katã le mɔwo dzi le Florida le United States of America eye wozãa wo le afima ƒe sewo nu. Se siwo le wòƒe dukɔme ƒe mɔɖeɖewo na nusiwo wòateŋu agblɔ alo nusiwo wòateŋu ama na amewo ateŋu ato vovo tso esiawo gbɔ. Wikipiɖia me doa ŋuse ameaɖeke be wòa da wo de sewo dzi o eyata ne eda se siawo dzi la, wò ɖeka woa bu fɔe.\nAfisia meye aɖaŋuɖoƒe o[trɔ asi le eŋu]\nNe ehiã aɖaŋu na nutɔxea ɖe (le kpɔɖeŋu me, dɔyɔyɔ, sewo, ganyawo) me la, di amesi wɔa dɔ le numa ŋuti. Kpɔ Wikipedia:Risk disclaimer, Wikipedia:Medical disclaimer, and Wikipedia:Legal disclaimer hã.\nMieda akpe nawo bena ne gbɔdzi ɖi xlẽ nusiwo le afisia eye míe xɔese be Wikipiɖia la zãzã adze ŋuwo.\nKpɔɖeŋu le nunyagbãle bubuwo ƒe "disclaimer-wo" ŋu[trɔ asi le eŋu]\nTogbɔ be wona agbãlenyalawo kple nusrɔ̃ladeŋgɔwo to nunyagbãle bubwo me hã, yawo hã medo ŋugbe be nusianu le eme vavã o.\nbritannica.com disclaimer la (tso afisi Encyclopædia Britannica la le):\n"YOUR USE OF BRITANNICA.COM IS AT YOUR SOLE RISK." (Iŋlisigbe)\nMSN.com disclaimer la (tso afisi Microsoft ƒe Encarta Encyclopedia la le)\n"...AND THE ENTIRE RISK AS TO SATISFACTORY QUALITY, PERFORMANCE, ACCURACY, AND EFFORT IS WITH YOU." (Iŋlisigbe)\nbartleby.com disclaimer la (tso afisi Columbia Encyclopedia la le)\n"YOU EXPRESSLY AGREE THAT USE OF THE SERVICE IS AT YOUR SOLE RISK." (Iŋlisigbe)\nNuŋɔŋlɔ sia tso "https://ee.wikipedia.org/w/index.php?title=Wikipedia:General_disclaimer&oldid=47077"\nAxa do ŋgɔ\nNusiwo le dzɔdzɔm\nAxa aɖe ko\nWɔ kɔpi PDF\nAfisia ƒe ƒomedodowo\nTɔtrɔ siwo kaa afii\nƉo agbalẽ ɖa\nle gbe bubuwo me\nWotrɔ axa sia susuea le 23:50, 5 Dasiamime 2015.\nNumeɖeɖewo le Creative Commons Attribution-ShareAlike License; se bubuwo ate ŋu akpee. Kpɔ Ezazã Ŋuti Ɖoɖo hena numeɖeɖe bubuwo.


Yohanes 1 - Holy Bible [Ewe Bible 1913] - (Yoh 1)\nEya me agbe le, eye agbe la nye amewo ƒe kekeli la.\nEye kekeli la klẽna le viviti me, eye viviti la mexɔe o.\nAmea ɖe va dzo, si Mawu do, eŋkɔe nye Yohanes.\nAmesia va le ɖaseɖiɖi ta, bena wòaɖi ɖase le kekeli la ŋuti, bena amewo katã naxɔ ase to eyama dzi.\nKekeli vavã, si klẽna ɖe amesiame me la, li gbɔna ɖe xexea me.\nEle xexea me, eye wowɔ xexeame to eyama dzi, eye xexeame medze sii o.\nEva ye ŋutɔ tɔwo gbɔ, eye ye ŋutɔ tɔwo mexɔe o.\namesiwo womedzi tso ʋu alo tso ŋutilã ƒe lɔlɔ̃nu alo tso ŋutsu ƒe lɔlɔ̃nu me o ke boŋ Mawu me wodzi wo tso.\nYohanes ɖi ɖase le eŋuti, eye wòdo ɣli gblɔ bena: Esia nye amesi ŋuti megblɔ le bena: Amesi, le megbenye gbɔna la, tre vava nam, elabena eli, hafi meli.\nEye esia nye Yohanes ƒe ɖaseɖiɖi, esi Yudatɔwo dɔ nunɔlawo kple Lewitɔwo ɖa tso Yerusalem, bena woabiae bena: Ameka nenyea?\nEye woʋu me, eye mese nu o, eye wòʋu me bena: Menye nyee nye Kristo la o.\nEye wobiae bena: Ekema amekae? Eliya nenyea? Egblɔ bena: Menye nyee o. Nyagblɔɖila la nènyea? Eye wòɖo ŋu bena: O.\nEye wogblɔ nɛ bena: Ameka gã nènye? Bena miana ŋuɖoɖo amesiwo dɔ mi ɖa. Nuka gblɔm nèle le ɖokuiwò ŋu?\nEgblɔ bena: Amesi le ɣli dom le gbeadzi la ƒe gbe menye: „Midzra Aƒetɔ ƒe mɔ la ɖo“ abe alesi nyagblɔɖila Yesaya gblɔ ene.\nEye ame dodowo tso farisitɔwo gbɔ.\nEye wobiae gblɔ nɛ bena: Nukaŋuti nèle mawutsi dem ta na amewo, esi menye Kristo alo Eliya alo nyagblɔɖila nènye o mahã?\nYohanes ɖo ŋu gblɔ na wo bena: Nye la mele mawutsi ɖem ta na amewo kple tsi; amesi mienya o la, le tsitre le mia titina,\namesi le megbenye gbɔna, amesi ƒe atokotawo nu ka medzem be, matu o.\nNusiawo va ve me le Betania le Yordan godo, afisi Yohanes le mawutsi dem ta na amewo le.\nEsi ŋu ke la, ekpa Yesu gbɔna ɖe egbɔ, eye wògblɔ bena: Kpɔ ɖa, Mawu ƒe alẽvi, si le xexeame ƒe nuvɔ̃ la tsɔm yina la, enye si!\nNenem me sia enye amesi ŋuti megblɔ le be: Ŋutsua ele le megbenye gbɔna, si tre vava nam, elabena eli, hafi meli.\nEye nyemenyae o, ke boŋ bena wòaɖee ɖe go afia Israel, le esia ta meva le mawutsi dem ta na amewo ɖe tsi me.\nEye Yohanes ɖi ɖase gblɔ bena: Mekpɔ Gbɔgbɔ la le ɖiɖim tso dziƒo abe akpakpa ene, eye wònɔ edzi.\nEye nyemenyae o; ke amesi dɔm be, made mawutsi ta na amewo kple tsi la, eya ke gblɔ nam bena: Amesi ke dzi nakpɔ Gbɔgbɔ la le ɖiɖim ɖo, eye wònɔ edzi la, eyae nye amesi le mawutsi dem ta na amewo kple Gbɔgbɔ kɔkɔe la.\nEye nye la mekpɔe, eye meɖi ɖase bena, amesia enye Mawuvi la.\nEsi ŋu gake la, Yohanes gatsi tre kple eƒe nusrɔ̃lawo dome ame eve,\neye esi wòkpɔ Yesu, si le tsa ɖim, dzi dũ la, egblɔ bena: Kpɔ ɖa, Mawu ƒe alẽvie nye ekem.\nEye nusrɔ̃la eveawo se eƒe nuƒoƒo, eye wodze Yesu yome.\nEye Yesu trɔ, eye esi wòkpɔ wo le eyome dzem la, egblɔ na wo bena: Nuka ɖim miele? Eye wogblɔ nɛ bena: Rabi (si gɔmee nye nufiala), afika nenɔna?\nEgblɔ na wo bena: Miva kpɔe. Eye wova, eye wokpɔ afisi wònɔna; eye wonɔ anyi kplii le ŋkeke ma dzi, anɔ gaƒoƒo ewolia dzi.\nEye ame eveawo dometɔ ɖeka, si se Yohanes ƒe nuƒoƒo, eye wòdze Yesu yome la, enye Andrea, Simon Petro nɔvi.\nEya kpɔ ye ŋuta nɔvia Simon gbã, eye wògblɔ nɛ bena: Míekpɔ Mesia la, (si gome enye Kristo).\nEkplɔe va Yesu gbɔ. Eye esi Yesu kpɔe du la, egblɔ ne bena: Wòe nye Simon, Yona vi la, woayɔ wò be Kefas, (si gome enye kpe gbadza).\nEsi ŋu gake la, ele didim be, yeayi ɖe Galilea, eye wòkpɔ Filipo; eye Yesu gblɔ nɛ bena: Dze yonyeme.\nKe Filipo tso Betsaida, Andrea kple Petro ƒe du.\nFilipo kpɔ Natanael, eye wògblɔ nɛ bena: Míekpɔ Yesu. Yosef vi tso Nazaret, amesi ŋuti woŋlɔ ɖi le le Mose ƒe se la kple nyagblɔɖilawo me.\nNatanael gblɔ nɛ bena: Ɖe nu nyuia ɖe ate ŋu atso Nazaret mahã? Filipo gblɔ nɛ bena: Va kpo.\nYesu kpɔ Natanael gbɔna ɖe egbɔ, eye wògblɔ le eŋuti bena: Kpɔ ɖa, Israeltɔ vavãe, amesi me alakpa mele o.\nNatanael gblɔ ne bena: Afika nènyam le? Yesu ɖo ŋu gblɔ nɛ bena: Hafi Filipo yɔ wò, esime nèle gbotia te la, mekpɔ wò tso.\nNatanael ɖo ŋu nɛ bena: Rabi, wòe nye Mawu ƒe Vi, wòe nye Israel ƒe fia.\nYesu ɖo ŋu gblɔ nɛ bena: Esi megblɔ na wò bena, mekpɔ wò le gbotia te la, èxɔe se mahã? Nu gãwo wu esiawo kpo ge nala.\nEye wògblɔ nɛ bena: Vavã, vavã mele egblɔm na mi bena: Míakpɔ dziƒo nuvo, eye mawudɔlawo anɔ dzi liam, eye woanɔ ɖiɖim ɖe Amegbetɔvi la dzi.


GBE BUBU Albanian Arabic Armenian (West) Bengali Bicol Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greenlandic Gujarati Hiligaynon Hindi Hungarian Indonesian Italian Japanese Kannada Kinyarwanda Korean Latvian Lithuanian Malagasy Malayalam Marathi Myanmar Norwegian Pangasinan Papiamento (Curaçao) Polish Portuguese Punjabi Rarotongan Romanian Samoan Sepedi Setswana Shona Slovak Slovenian Spanish Sranantongo Swahili Swedish Tagalog Tahitian Telugu Thai Tshiluba Turkish Twi Ukrainian Urdu Vietnamese Zulu\nYEHOWA gblɔ na nyagblɔɖila Samuel bena: “Menye alesi amegbetɔ kpɔa nui o; elabena amegbetɔ kpɔa ŋku nu, ke Yehowa kpɔa keke dzi me ke.” (Samuel I, 16:7, 8) Esi hakpala Dawid hã nɔ nu ƒom tso kpɔɖeŋudzia ŋu la, edzi ha be: “[Yehowa,] èdo nye dzi kpɔ, eye nèɖe ŋku ɖem le zã me; èlólom, eye mèkpɔ naneke le ŋunye o.”—Psalmo 17:3.\nẼ, Yehowa kpɔa dzi la me be yeakpɔ amesiwo tututu míenye. (Lododowo 17:3) Ekema susu nyui aɖe tae blema Israel Fia Salomo ɖo aɖaŋu be: “Dzɔ wò dzi ŋu wu nuwo katã, elabena eya me agbe tsona.” (Lododowo 4:23) Aleke míadzɔ míaƒe kpɔɖeŋudziwo ŋui? Lododowo ƒe agbalẽa ƒe ta 4 lia na nya ma ƒe ŋuɖoɖo mí.\nMise Fofowo ƒe Amehehe\nLododowo ƒe agbalẽa ƒe ta 4 lia dze egɔme kple nya siawo be: “Mi viwo, mise fofowo ƒe amehehe, miɖo ŋku anyi, ne miadze si gɔmesese. Nufiafia nyui mele tsɔtsɔm na mi, migagblẽ nye nufiame ɖi o.”—Lododowo 4:1, 2.\nAɖaŋu si woɖo na sɔhɛwo enye be woaɖo to wo dzila mawuvɔ̃lawo ƒe nufiame nyuiwo, vevietɔ esi wo fofo ɖona na wo. Enye eƒe agbanɔamedzi si tso Ŋɔŋlɔawo me be wòakpɔ eƒe ƒomea ƒe ŋutilã me kple gbɔgbɔmenuhiahiãwo gbɔ. (Mose V, 6:6, 7; Timoteo I, 5:8) Ne mɔfiafia siawo meli o la, aleke wòasesẽe na sɔhɛ be wòaɖo tsitsinyenye gbɔe nye si! Eyata ɖe mele be ɖevi naxɔ fofoa ƒe amehehe ahade bubu eŋu oa?\nKe sɔhɛ si si fofo aɖeke mele afia nui o ya ɖe? Le kpɔɖeŋu me, fofo megava nɔ Jason, si xɔ ƒe 11 si o esime wòxɔ ƒe ene. * Esi Kristotɔ hamemegã aɖe bia Jason nusi ɖea fu nɛ wu le agbe me la, eɖo eŋu enumake be: “Edzroam be fofo nanɔ asinye. Ɣeaɖewoɣi la, mexaa nu vevie.” Ke hã aɖaŋuɖoɖo fakɔnamewo li na sɔhɛ siwo dzilawo mefiaa mɔ wo o la. Jason kple ame bubu siwo ƒe nɔnɔme sɔ ate ŋu adi eye woaxɔ fofo ƒe aɖaŋuɖoɖo tso hamemegãwo kple ame tsitsi bubu siwo le Kristo-hamea me la gbɔ.—Yakobo 1:27.\nEsi Salomo ɖo ŋku nufiame siwo wòxɔ dzi megbe la, eyi edzi be: “Esi menye ɖevi na fofonye, vi fẽ kple tenuvi na danye la.” (Lododowo 4:3) Edze ƒã be fia la ɖo ŋku alesi woɖe lɔlɔ̃ fiae le enyinyi mee dzi. Esi Salomo nye ‘visetonu’ si tsɔ fofo ƒe aɖaŋuɖoɖo wɔ dɔe ta la, ƒomedodo kplikplikpli si me lɔlɔ̃ le nɔ woa kple fofoa, Dawid, dome. Gawu la, Salomo nye “tenuvi,” alo amesi gbɔ womelɔ̃a nu le kura o. Aleke gbegbee wòle vevie be vi natsi le aƒe si me lɔlɔ̃ le eye dzeɖoɖo kple dzilawo ƒe mɔnuwo le ʋuʋuɖi me enye si!\nƑle Nunya Kple Nugɔmesese\nEsi Salomo nɔ ŋku ɖom fofoa ƒe aɖaŋuɖoɖo si me lɔlɔ̃ le dzi la, egblɔ be: “Efia num gblɔ bena: Wò dzi neku ɖe nye nyawo ŋu, dzra nye sededewo ɖo, ekema ànɔ agbe. Ƒle nunya, ƒle [nugɔmesese]! Megaŋlɔe be o, eye megate ɖe aga tso nye nu me nyawo ŋu o. Megaɖe asi le [nunya ŋu] o, ekema adzra wò ɖo; lɔ̃e, ekema akpɔ tawò. [Nunyae xɔ asi wu. Ƒle nunya; eye natsɔ wò kesinɔnuwo katã aƒle nugɔmesesee].”—Lododowo 4:4-7.\nNukata nunyae ‘xɔ asi wu’? Nunya gɔmee nye sidzedze kple nugɔmesese tsɔtsɔ awɔ dɔ le mɔ si aɖe vi nu. Sidzedze—si fia nusiwo ŋu kpeɖodzi le la nyanya to ŋkuléle ɖe nu ŋu kple nuteƒekpɔkpɔ dzi alo to nuxexlẽ kple nusɔsrɔ̃ dzi—le vevie be nunya nasu ame asi. Gake ne ŋutetea mele mía si be míawɔ eŋudɔ nyuie o la, viɖe aɖeke manɔ sidzedze si su mía si la ŋu o. Menye Biblia kple Biblia-srɔ̃gbalẽ siwo “dɔla nuteƒewɔla kple aɖaŋudzela” la nana xexlẽ edziedzi ɖeɖekoe le vevie o, ke ele hã be míadze agbagba atsɔ nusiwo míesrɔ̃na le wo me ade dɔwɔna me.—Mateo 24:45.\nNugɔmesese ƒeƒle hã le vevie. Eya manɔmee la, ɖe míate ŋu akpɔ vovototo si le nyawo dome ahase nya aɖe si ŋu wole nu ƒom tsoe la gɔme bliboea? Ne nugɔmesese mele mía si o la, aleke míate ŋu ase nusita nane le alesi wòle kple susu si ta nua mele nenema o gɔme ahanye nunyala kple nugɔmeselawoe? Ẽ, be míate ŋu ade ŋugble le nuwo ŋu tsitotsito ahawɔ nyametsotso nyuitɔa la, míehiã nugɔmesese.—Daniel 9:22, 23.\nSalomo yi edzi gblɔ fofoa ƒe nyawo be: “[Kɔ nunya] ɖe dzi, ne wòakɔ wò ɖe dzi, akplɔ bubu aƒu wò, ne èkpla asi kɔ nɛ. Aɖɔ seƒoƒotsihe nyui ɖe ta na wò, eye wòana fiakuku dzeani wò.” (Lododowo 4:8, 9) Mawumenunya kpɔa amesi si wòle la ta. Gawu la, enaa bubu nɔa amea ŋu eye wòɖoa atsyɔ̃ nɛ. Ekema mina míadze agbagba ɖesiaɖe aƒle nunya.\n“Lé Amehehe Ðe Asi Sesĩe”\nEsi Israel fia la gbugbɔ nɔ nufiame siwo wòxɔ tso fofoa gbɔ gblɔm la, egblɔ yi dzi be: “Vinye, see, eye naxɔ nye nyawo awɔ tɔwòe, ekema agbenɔƒe geɖe anɔ asiwò. Nunyamɔ fiam mele wò, eye mekplɔ wò to toƒe dzɔdzɔe. Ne èle yiyim la, wò atame maxaxa o, eye ne èle du dzi la, màkli nu o. Lé amehehe ɖe asi sesĩe, megage le asiwò o, dzɔ eŋu, elabena wò agbee wònye.”—Lododowo 4:10-13.\nEsi Salomo nye visetonu ta la, akpɔ ŋudzedze ɖe asixɔxɔ si le amehehe si me lɔlɔ̃ le si fiaa nu ame heɖɔa ame ɖo si fofo ana via la ŋu. Amehehe si da sɔ manɔmee la, aleke míate ŋu akpɔ mɔe be míatsi le gbɔgbɔ me alo akpɔ mɔ be míatrɔ asi le míaƒe agbenɔnɔ ŋu be wòanyo wu? Le nyateƒe me ne míesrɔ̃ nu tso míaƒe vodadawo me o alo gbe be míaɖɔ nukpɔsusu gbegblẽwo ɖo o la, míele míaƒe gbɔgbɔmeŋgɔyiyi bum nu vevii o. Amehehe si sɔ la nana wonɔa agbe nyui eye to ema dzi la, ekpena ɖe mía ŋu be ‘míato toƒe dzɔdzɔewo.’\nAmehehe ƒomevi bubu hã naa ‘míaƒe agbenɔƒewo sɔa gbɔ ɖe edzi.’ Aleke? Yesu Kristo gblɔ be: “Amesi wɔa nuteƒe le nu suetɔ ke me la, enyea nuteƒewɔla le nu geɖewo hã me, eye amesi wɔa nu madzɔmadzɔ le nu suetɔ ke me la, enyea nu madzɔmadzɔ wɔla le nu geɖewo hã me.” (Luka 16:10) Ðe mía ɖokuidziɖuɖu le nu suewo me mana wòanɔ bɔbɔe na mí be míawɔ nenema ke le nu gã, siwo dzi míaƒe agbe anɔ te ɖo, hã me oa? Le kpɔɖeŋu me, ne míemlã míaƒe ŋku be ‘wòagakpɔ nyɔnu wòadzroe o la’ ana be míaƒo mía ɖokui ɖe agbegbegblẽnɔnɔ me bɔbɔe o. (Mateo 5:28) Ne míagblɔe koŋ la, gɔmeɖose sia ku ɖe ŋutsuwo kple nyɔnuwo siaa ŋu. Ne míemlã míaƒe susu be ‘wòaɖe aboyo tamesusuwo katã’ la, manɔ bɔbɔe be míawɔ vodada gãwo le nyagbɔgbɔ alo nuwɔna me o.—Korintotɔwo II, 10:5.\nEnye nyateƒe be zi geɖe la, tohehe menya xɔna o eye edzena abe mɔxenu ene. (Hebritɔwo 12:11) Ke hã fia nunyala la ka ɖe edzi na mí be ne míexɔ amehehe la, míaƒe mɔ me akɔ míate ŋu awɔ ŋgɔyiyi. Abe alesi ne duƒula xɔ hehe nyuie wòte ŋu ƒua du nyuie anyi madzemadzee alo abi maxɔmexɔe ene la, nenema ke amehehe xɔxɔ wɔnɛ be míenɔa agbemɔa dzi kple dzonɔameme nu maklimaklii. Le nyateƒe me la, ele be míakpɔ nyuie le mɔ si míetia la ŋu.\nƑo Asa Na “Ame Vɔ̃ɖiwo Toƒe”\nSalomo tsɔ nuwɔwɔ kpata ƒe susu xlɔ̃ nui be: “Megage ɖe ame vɔ̃ɖiwo toƒe o, eye megazɔ ame vlowo ƒe mɔ dzi o. Ðe kɔ ɖa le eŋu, eye megato edzi o; dze le eŋu, eye nato eŋu ayi. Elabena woawo la, ne womewɔ vɔ̃ o kpaa, wometea ŋu dɔa alɔ̃ o, eye ne womeƒu ame anyi o la, alɔ̃dɔdɔ buna ɖe wo. Elabena woɖua nu vɔ̃ɖi wɔwɔ ƒe abolo, eye wonoa sesẽnuwɔwɔ ƒe wein.”—Lododowo 4:14-17.\nAme vɔ̃ɖi siwo toƒe Salomo di be míaƒo asa na la wɔa nu vlowo tsɔ kpɔa wo ɖokui dzii. Nugbegblẽwɔwɔ le na wo ko abe nuɖuɖu kple nunono ene. Ne womewɔ ŋutasẽnuwo o kpaa, womete ŋu dɔa alɔ̃ o. Woƒe amenyenye katã ku ɖe nufitifitiwɔwɔ ŋu! Ðe míate ŋu adzɔ míaƒe dziwo ŋu nyateƒe ne míade ha kpli woa? Aleke wòanye movidzɔdzɔ enye si be ‘míazɔ ame vlowo ƒe mɔ dzi’ to ŋutasẽnuwɔwɔ si bɔ ɖe modzakaɖeɖe siwo le egbe ƒe xexeame me la kpɔkpɔ dzi! Agbagbadzedze be míaƒe dɔme natrɔ ɖe mía nɔewo ŋu mewɔ ɖeka kple vevemaseɖeamenu nuwɔna siwo woɖena le television dzi alo sinimawo me si míanɔ kpɔkpɔm la le mɔ aɖeke nu kura o.\nNɔ Kekeli La Me\nSalomo yi edzi zã toƒe kpɔɖeŋua hegblɔ be: “Ame dzɔdzɔe ƒe toƒe le abe agudzedze ƒe kekeli, si nɔa kɔkɔm ɖe edzi, vaseɖe esime ŋu kena keŋ ene.” (Lododowo 4:18) Woate ŋu atsɔ Biblia sɔsrɔ̃ kpakple agbagbadzedze be woatsɔ nusiwo wògblɔ ade dɔwɔna me asɔ kple mɔzɔzɔ aɖe gɔmedzedze le fɔŋli me. Ne dziŋgɔli me mekɔ nyuie o eye viviti li la, míete ŋu kpɔa naneke nyuie o. Gake ne xexea me te kɔkɔ vivivi la, míete ŋu dea dzesi nusiwo ƒo xlã mí la nyuie wu. Mlɔeba ɣea klẽna nyuie, eye míekpɔa nusianu nyuie keŋkeŋ. Ẽ, nyateƒea me va kɔna na mí ne míeku kutri le Ŋɔŋlɔawo sɔsrɔ̃ me dzigbɔɖitɔe kple veviedodo. Gbɔgbɔ me nunyiamewo nana míaƒe dzi le vevie ne míedi be míakpɔ eta tso aʋatso tamesusuwo me.\nGɔmesese alo nusi tututu fiam Biblia ƒe nyagblɔɖiwo le hã me kɔna ʋɛʋɛʋɛ. Nyagblɔɖiwo me va kɔna na mí ne Yehowa ƒe gbɔgbɔ kɔkɔea na wo me kɔ eye ne xexemenudzɔdzɔwo alo nusiwo me tom Mawu ƒe amewo le na wole eme vam. Le esi teƒe be míatsɔ dzitsitsi anɔ wo me vava susum ko anɔ gbɔgblɔm la, ahiã be míalala be ‘kekelia naklẽ be wo me nakɔ ɖe edzi.’\nKe amesiwo gbe Mawu ƒe mɔfiame hegbe be yewomazɔ kekelia me o ya ɖe? Salomo gblɔ be: “Ame vɔ̃ɖi ƒe mɔ le abe blukɔ ene; womenya afika wole nu kli ge le o.” (Lododowo 4:19) Ame vɔ̃ɖiwo le abe ame aɖe si kli nu le viviti me evɔ menya nusi wòkli la o ene. Ne edze abe ɖe nu le edzi dzem na ame mavɔ̃mawuwo le woƒe numadzɔmadzɔwɔwɔ ta ene gɔ̃ hã la, ɣeyiɣi kpui aɖe koe woƒe yeaɖi dzidzedzekpɔkpɔa anɔ anyi. Hakpala la dzi ha le amesiawo ŋu be: “Nyateƒee, ètsɔ wo ɖo ɖiɖiƒe, eye [wò Yehowa] nèxlã wo ɖe anyi wozu anyiglãgo.”—Psalmo 73:18.\nYi Edzi Nànɔ Ŋudzɔ\nIsrael-fia la yi edzi gblɔ be: “Vinye, lé to ɖe nye nyawo ŋu, eye naƒu to anyi ɖe nye nuƒoƒo ŋu. Womegate ɖa le ŋkuwò me o, dzra wo ɖo ɖe wò dzi ƒe gogloeaƒe. Elabena agbe wonye na amesiwo katã ƒe asi su wo dzi la, eye woyɔa dɔ woƒe ŋutilã blibo la. Dzɔ wò dzi ŋu wu nuwo katã, elabena eya me agbe tsona.”—Lododowo 4:20-23.\nSalomo ŋutɔ ƒe kpɔɖeŋu ɖo kpe asixɔxɔ si le aɖaŋu si woɖo nɛ be wòadzɔ eƒe dzi ŋu la dzi. Le nyateƒe me la, enye ‘visetonu’ na fofoa le eƒe ɖevime eye wòlé nuteƒewɔwɔ me ɖe asi na Yehowa nyuie yi ɖe eƒe tsitsi me. Ke hã Biblia gblɔ be: “Eye wòva me, esime Salomo tsi la, srɔ̃awo trɔ eƒe dzi ɖe mawu bubuwo ŋu, eye eƒe dzi menɔ Yehowa, eƒe Mawu la ŋu blibo abe fofoa Dawid ƒe dzi ene o.” (Fiawo I, 11:4) Ŋudzɔnɔnɔ ɣeawokataɣi manɔmee la, nugbegblẽwɔwɔ ƒe beble ate ŋu aflu dzi nyuitɔwo kekeake gɔ̃ hã. (Yeremya 17:9) Ele be ŋkuɖodzinya siwo le Mawu ƒe Nyaa me nanɔ míaƒe dzi ŋu ɣeawokatãɣi—‘wòanɔ dzia ƒe gogloeaƒe ke.’ Esia ŋue mɔfiafia siwo wona le Lododowo ƒe agbalẽa ƒe ta 4 lia me ku ɖo.\nLé Ŋku Ðe Wò Dzi ƒe Nɔnɔme Ŋu\nÐe míele míaƒe kpɔɖeŋudzia ŋu dzɔm dzidzedzetɔea? Aleke míawɔ anya alesi ame le le ememe? Yesu Kristo gblɔ be: “Nya, si ke wu dzi la, eya nu gblɔna.” (Mateo 12:34) Egblɔ hã be: “Dzi mee nu vɔ̃ɖi susuwo, amewuwuwo, ahasiwɔwɔwo, matrewɔwɔwo, fififiwo, aʋatsoɖaseɖiɖiwo kple ɖiŋudodowo doa go tsona.” (Mateo 15:19, 20) Ẽ, míaƒe nyawo kple nuwɔnawo ƒoa nu geɖe tsoa amesi míenye le dzi me ŋu.\nEsɔ be Salomo ɖo aɖaŋu na mí be: “Ðe alakpanu ɖa le ɖokuiwò ŋu, eye nate aʋatsonuyi ɖa le ɖokuiwò gbɔ. Wò ŋkuwo nekpɔ ŋgɔ tẽ, eye wò aɖabawo nelé mɔ ɖeka tsɔ le ŋgɔwò. Ðe toƒe dzɔdzɔe na wò afɔwo, eye wò mɔwo katã nesɔ ɖe eteƒe. Megadze ɖe ɖusi alo mia me o, te wò afɔ ɖe aga tso vɔ̃ gbɔ.”—Lododowo 4:24-27.\nLe Salomo ƒe aɖaŋuɖoɖo siawo ta la, ehiã be míalé ŋku ɖe míaƒe nuƒoƒo kple nuwɔnawo ŋu. Ne míadzɔ míaƒe dzi ŋu ahawɔ nusi dzea Mawu ŋu la, ele be míaƒo asa na nya madzetowo gbɔgblɔ kple godzenuwo wɔwɔ. (Lododowo 3:32) Eyata ele be míalé ŋku ɖe nusi míaƒe nyagbɔgblɔwo kple nuwɔnawo ɖena fiana tso mía ŋu la ŋu gbedodoɖatɔe. Mina míabia Yehowa ƒe kpekpeɖeŋu be míate ŋu aɖɔ gbɔdzɔgbɔdzɔ ɖesiaɖe si míakpɔ la ɖo.—Psalmo 139:23, 24.\nƑo wo katã ta la, mina ‘míaƒe ŋkuwo nakpɔ ŋgɔ tẽ.’ Mina míalé míaƒe taɖodzinu be míatsɔ luʋɔ̃ blibo ƒe subɔsubɔ ana mía Fofo si le dziƒo la me ɖe asi sesĩe. (Kolosetɔwo 3:23) Esi nèle agbagba dzem be yealé mɔ dzɔdzɔe sia me ɖe asi la, neva eme be Yehowa nana nàkpɔ dzidzedze le “wò mɔwo katã” dzi, eye neyra wò geɖe le esi nèxɔ aɖaŋuɖoɖo si tso gbɔgbɔ me be ‘nàdzɔ wò dzi ŋu’ la ta.\n^ mm. 7 Menye eƒe ŋkɔ ŋutɔe o.\nÐe nèƒoa asa na modzaka- ɖeɖe siwo me ŋutasẽnu- wɔnawo lea?\nAmesiwo si nuteƒekpɔkpɔ su ƒe aɖaŋuɖoɖowo neɖe vi na wò\nAmehehe xɔxɔ mahe ŋgɔyiyi si nàwɔ ɖe megbe o\nKu kutri le wò Biblia sɔsrɔ̃ me\nƉoe Ɖe Amewo Ɖoe Ɖe Amewo “Dzɔ Wò Dzi Ŋu”\nw00 5/15 axa 20-24


GBE BUBU Albanian Arabic Chichewa Croatian Czech Danish Dutch Estonian Eŋlisi Eʋegbe Finnish Franse Georgian German Hiligaynon Hungarian Icelandic Igbo Indonesian Italian Japanese Korean Latvian Lithuanian Norwegian Polish Portuguese Punjabi Romanian Russian Samoan Sepedi Setswana Slovak Slovenian Spanish Swahili Swedish Ukrainian\n“Ʋunyaʋunyawɔwɔ negadzɔ gbeɖe o! Aʋawɔwɔ negadzɔ azɔ o! Ŋɔdzinuwɔwɔ nu neyi tegbee! Le Mawu ƒe ŋkɔme, neva eme be subɔsubɔha ɖesiaɖe nahe dzɔdzɔenyenye kple ŋutifafa, tsɔtsɔke, agbe, kple lɔlɔ̃ va anyigba dzi!”—Papa John Paul II.\nXEXEAME ƒe subɔsubɔha xɔŋkɔwo katã ƒe amedɔdɔwo kpe ta—le Assisi, Italy, le January 24, 2002, be woado gbe ɖa abia ŋutifafa, si ŋu wotsi dzi ɖo le ŋɔdzinuwɔwɔ, mɔmaɖemaɖeɖenuŋu, kple madzɔmadzɔnyenye si bɔ ta. Papa lae ɖe gbeƒã takpekpe sia le Xɔ Kɔkɔ Eve siwo mu le New York City ƒe ɣleti eve megbe. Subɔsubɔhakplɔla geɖewo tso ɖe amekpekpe ma si tso Vatican ŋu kple dzo.\nZi eve do ŋgɔ—gbãtɔ le ƒe 1986 me eye emegbe le ƒe 1993 me la—papa la wɔ gbedodoɖa ƒe ŋkeke aɖe ŋu ɖoɖo le Italytɔwo ƒe du ma ke me. * Nyadzɔdzɔŋlɔla siwo wu akpe ɖeka siwo tso xexeame godoo lae va kpɔ ƒe 2002 takpekpea teƒe. Subɔsubɔha geɖe teƒenɔlawo va do gbe ɖa hebia ŋutifafa—Kristodukɔa me nɔlawo (Katolikotɔwo, Luthertɔwo, Anglikantɔwo, Orthodɔks, Methodisttɔwo, Baptisttɔwo, Pentekostetɔ, Mennotɔwo, Xɔlɔ̃wo ƒe Ha [Quakers], kple bubuawo), Moslemtɔwo, Hindutɔwo, Konfusiotɔwo, Sikhtɔwo, Jain kple Tenrikyo subɔsubɔhawo, Buddha, Yuda-subɔsubɔ, Afrika dekɔnu dzixɔselawo, Shintotɔwo, kple Zoroastatɔwo. Subɔsubɔha bubuwo, kple Xexemesɔlemehawo ƒe Habɔbɔ teƒenɔlawo hã, nɔ wɔnaa teƒe.\nGbeƒã Siwo Woɖe Tsɔ Da Asi Ðe Ŋutifafa Dzi\nWɔna la dze egɔme le ŋdi ga 8:40, esime “ŋutifafa ƒe ketekea” ho tso ketekedzeƒe sue si le Vatican. Enye ketekexɔ sue adre si me wodzra ɖo nyuie be amewo naɖe dzi ɖi, eye helikɔpta eve ye dzɔ eŋu le yame. Gaƒoƒo eve ƒe mɔzɔzɔa kplɔ papa la kple subɔsubɔhakplɔla bubuwo va ɖo Assisi. Kpovitɔ siwo anɔ akpe ɖekae nɔ ŋudzɔ ɖe dedienɔnɔ ŋu—wokpɔ egbɔ be dedienɔnɔ nɔ anyi nyuie.\nSubɔsubɔhakplɔlawo ƒo ƒu ɖe blematakpeƒe aɖe si dzi wotu avɔgbadɔ nyadri aɖe ɖo. Nuƒolanɔƒe gã si wowɔ abe mɔdzeve ƒe nɔnɔme ene la ƒe domedomee subɔsubɔhakplɔlawo nɔ, eye papa nɔ wo titina. Wotsɔ amiti—si nye ŋutifafa ƒe dzesi—ɖo nuƒolanɔƒea xa. Amekpekpe tɔxɛ siwo wu 2,000 ye nɔ nuƒolanɔƒea ŋgɔ. Italytɔwo ƒe dziɖuɖumegã tɔxɛ aɖewoe nɔ ŋgɔgbezikpuiawo dzi. Hadziha gãwo dzi ŋutifafahawo ɖe nuƒoawo yome. Le dua ƒe akpa bubuwo la, ame akpe geɖe siwo dometɔ akpa gãtɔ nye sɔhɛwo, tsɔ nuŋɔŋlɔ siwo woŋlɔ ɖe gbe vovovowo me, siwo tsi tre ɖe aʋawɔwɔ ŋu la, ɖe asi henɔ ŋutifafahawo dzim. Ame geɖe tsɔ amitilɔwo ɖe asi.\nEsi papa nɔ anyi ɖe nuƒolanɔƒea vɔ la, edo dzaa na subɔsubɔha vovovo teƒenɔla siwo va kpe ta. Emegbe le Latingbe me ha si wotu ɖe Yesaya 2:4 dzi—si gblɔ nya ɖi ku ɖe ɣeɣiɣi si me “dukɔ magatsɔ yi ɖe dukɔ ŋu azɔ o”—dzidzi vɔ megbe la, subɔsubɔhawo teƒenɔla 12 siwo le woƒe awu tɔxɛwo me, gblɔ nya tɔxɛ aɖewo siwo ku ɖe ŋutifafa ŋu. Wo dometɔ aɖewo nye esiwo gbɔna.\n“Le ɣeɣiɣi sesẽ sia me la, ameƒomea hiã nuwɔna si ahe ŋutifafa vɛ eye wodi be woase nya siwo naa mɔkpɔkpɔ ame.”—Papatenɔla Xavier Nguyên Van Thuân.\nMawu “menye aʋawɔwɔ kple ʋunyaʋunyawɔwɔ ƒe Mawu o ke ŋutifafa ƒe Mawu boŋ.”—Hakplɔla Gã Bartholomeus I.\n“Subɔsubɔhawo ƒe vovototo nagana [amewo] naŋe aɖaba aƒu ame bubuwo dzi alo alé fu wo o.”—Ðk. Setri Nyomi, Xexeame ƒe Ðɔɖɔɖoha Wɔɖeka.\n“Dzɔdzɔenyenye kple havilɔlɔ̃e nye nu vevi eve siwo hea ŋutifafa vaa amewo dome.”—Fia Amadou Gasseto, Afrika dekɔnuwo dzixɔse teƒenɔla.\n“Ŋutifafa koe le kɔkɔe, aʋawɔwɔ mele kɔkɔe gbeɖe o!”—Andrea Riccardi, Katolikoha.\nAmedɔdɔ aɖewo lɔ̃ ɖe edzi be agba gã aɖe le subɔsubɔhawo dzi le mɔmaɖemaɖeɖenuŋu kple aʋawɔwɔ dzi dede ta. Xexeame Katã ƒe Luther Subɔsubɔhawo ƒe Habɔbɔ teƒenɔla gblɔ be, “fuléle vɔ̃ɖi si tso zazɛ̃nyahehe ɖe subɔsubɔhawo nu” ʋuʋu xexeame. Yuda-subɔsubɔ teƒenɔla gblɔ be: “Mawusubɔsubɔ wɔ akpa geɖe le aʋawɔwɔ dziŋɔ geɖewo dzi dede me.” Hindu teƒenɔla gblɔ be: “Ŋutinya ɖee fia enuenu be amesiwo yɔa wo ɖokui be ame ŋkutawoe yewo nye le subɔsubɔhawo mee zã mawusubɔsubɔ tsɔ kpɔ ŋusẽ ɖe amewo dzi hede mama wo me.”\nLe nya tɔxɛ siwo wogblɔ tsɔ tsi tre ɖe ŋɔdzinuwɔwɔ kple aʋawɔwɔ ŋu megbe la, vavalawo dometɔ ɖesiaɖe gbugbɔ yi enɔƒe ɖado gbe ɖa na eƒe mawu si wòsubɔna tsɔ bia ŋutifafa.\nKristodukɔa ƒe subɔsubɔhawo teƒenɔlawo va ƒo ƒu ɖe Francis Kɔkɔe ƒe Sɔlemexɔgã, si te ɖe yɔdo si na wotsɔ ŋkɔ ma na sɔlemexɔa ŋu me, hedo gbe ɖa. Papa kple amedɔdɔ etɔ̃ bubuwoe dze wɔnaa gɔme kple “Mawuɖekaetɔ̃ dzixɔse ƒe gbedodoɖa.” Wodzi ha hedo ŋutifafa gbedodoɖawo ɖa tsɔ kpe ɖe Biblia xexlẽ siwo ku ɖe ŋutifafa ŋu. Gbedodoɖa ɖeka bia be “xɔse si me mama mele o” nava. Vavalawo dzi Mía Fofo si le Dziƒo ƒe ha, si wotu ɖe Mateo ta 6, kpukpui 9 vaseɖe 13 dzi le Latingbe me tsɔ wu wɔnaa nui.\nLe ɣeɣiɣi ma ke la, subɔsubɔha bubuwo ƒe amedɔdɔwo nɔ gbe dom ɖa le teƒe bubuwo. Moslemtɔwo dze klo ɖe anyigbakuntru dzi le akpata si dze ŋgɔ Mecca, henɔ Allah yɔm. Zoroastatɔwo nɔ gbe dom ɖa le Jain subɔsubɔha kple Konfusiotɔwo xa, eye wosi akaɖi kɔkɔe aɖe. Afrika dekɔnu dzixɔselawo teƒenɔla nɔ gbe dom ɖa na woƒe tɔgbui kukuwo ƒe gbɔgbɔwo. Hindutɔwo bia ŋutifafa tso woƒe mawuwo gbɔ. Amesiame bia nu nusiwo wosubɔna le woƒe kɔnuwo nu.\nAtam si Woka ɖe Ŋutifafa Ŋu\nAmedɔdɔawo gava ƒo ƒu ɖe agbadɔa gɔme ake hena wɔnaa nu wuwu. Saɖagaxɔmenɔlawo tsɔ akaɖi siwo nɔ bibim—siwo tsi tre ɖi na ŋutifafa mɔkpɔkpɔ—de asi na vavalawo. Wɔnaa teƒe kpɔkpɔ tsia ŋku dzi na ame ale gbegbe. Eyome amedɔdɔawo xlẽ atam si woka ɖe ŋutifafa ŋu, wo dometɔ ɖesiaɖe gblɔ atam vovovo.\n“Ŋutifafa didi bia amehavi lɔlɔ̃.”—Hakplɔla Gã Bartholomeus I.\n“Ŋutasesẽ kple ŋɔdzinuwɔwɔ mewɔ ɖeka kple gɔmesese vavãtɔ si le mawusubɔsubɔ ŋu o.”—Ðk. Konrad Raiser, Xexemesɔlemehawo ƒe Habɔbɔ teƒenɔla.\n“Míetsɔ mía ɖokui na be míafia nu amewo be woade bubu kple asixɔxɔ wo nɔewo ŋu.”—Bhai Sahibji Mohinder Singh, Sikh subɔsubɔ teƒenɔla.\n“Ŋutifafa dzɔdzɔenyenye manɔmee menye ŋutifafa vavãtɔ o.”—Orthodɔks ƒe Bisiɔp Vasilios.\nMlɔeba la, papa la xlẽ nya siwo dze le nyati sia ƒe gɔmedzedze. Xɔsetsakatsaka nuwɔnaa wu enu esime vavalawo kpla asi kɔ na wo nɔewo, si nye ŋutifafa ƒe dzesi. Nya siwo ŋu wodzra ɖo ɖo nyuie ye kpe ɖe wɔna kpeɖi sia ŋu. Gake alekee amewo se le wo ɖokui me ku ɖe azã gã sia ŋu?\n‘Ne Ðe Woawɔ Nyawo Dzi Ko’\nNyadzɔdzɔgbalẽwo kple television dɔwɔƒewo kafu afɔ si papa la ɖe. Wo dometɔ aɖewo yɔ papa gɔ̃ hã be “Kristodukɔ bliboa ƒe nyanuɖela.” L’Osservatore Romano si nye nyadzɔdzɔgbalẽ si wotana le Vatican ƒo nu tso ŋkeke si woɖu le Assisi ŋu be enye “nu ɖedzesi aɖe si dzi woato ahe ŋutifafa deŋgɔ vɛ.” “Assisi Ʋu Mɔ Ði na Ŋutifafa” enye nyati vevi aɖe si dze le nyadzɔdzɔgbalẽ si nye Corriere dell’Umbria me.\nMenye amesiwo nɔ wɔnaa teƒe dometɔ ɖesiaɖee kpɔ dzidzɔ ɖe eŋu o. Wo dometɔ aɖewo gblɔ ɖeklemiɖenyawo elabena togbɔ be gbedodoɖa ƒe ŋkeke aɖewo do ŋgɔ na esia le ƒe 1986 kple 1993 me hã la, wowɔ aʋawo le mawusubɔsubɔ ƒe ŋkɔ me si yi edzi le nu gblẽm le ameƒomea ŋu. Subɔsubɔhawo dome fulélee na wowu ame gbogbo aɖewo le Uganda, Yugoslavia, Indonesia, Pakistan, Titina Ɣedzeƒe, kple Dziehe Ireland.\nItalytɔwo ƒe nyadzɔdzɔgbalẽ si nye La Repubblica gblɔ be ɖeko ɖeklemiɖela aɖewo bu kpekpea abe “azã kpeɖi dzro aɖe ko” ene. Europatɔwo ƒe Sewɔtakpekpe me nɔla aɖe gblɔ be hafi woate ŋu ahe ŋutifafa vɛ la, ele na subɔsubɔha me nɔlawo be “woawɔ ɖe nusiwo Nyanyuiawo fia dzi”—si nye be “lɔ̃ wò futɔwo, nàtrɔ wò to kemɛa hã nɛ.” Eye esia nye nusi wòkpɔ be “ame aɖeke mele wɔwɔm o.”\nYudatɔwo ƒe Ƒuƒoƒo si le Italy ƒe kplɔla gblɔ be, “anyo be míada ŋku ɖi anɔ nusi ava dzɔ si nu kpɔm, nenye be woatsɔ nyawo ade dɔwɔna me ŋutɔŋutɔ eye tɔtrɔ vavã aɖe adze hã.” Buddhatɔ siwo le Italy teƒenɔla gblɔ nya ma ke tɔgbe, esi wògblɔ be ele be amesiame “nakpɔ egbɔ be ŋutifafa didi mezu didi dzro aɖe si atsi susume na amewo ko o.” Nyadzɔdzɔŋlɔla aɖe si ŋlɔa nyawo na Italytɔwo ƒe magazine si nye L’Espresso gblɔ be ɖeko tameɖoɖo si nɔ kpekpe si wowɔ le Assisi ŋu va zu tameɖoɖo bubu me vava na Kristodukɔa teƒenɔla si le afima. Eyɔe be “ɣeyiɣi kpui aɖe ƒe nuwɔwɔ ɖekae be woaɖo asi amewo ƒe ɖekematsɔleme na mawusubɔsubɔ, tomaɖomaɖo, kple xɔsemanɔamesi si le amewo me dzi,” kpakple agbagbadzedze be woaho aʋa aɖe “alesi subɔsubɔhawo de nu dunyahenyawo mee” ɖa si gblẽ nu le Europa ŋu togbɔ be “Kristotɔnyenye li eteƒe didi hã.”\nAmesiwo tsi tre ɖe wɔnaa ŋu vevie dometɔ ɖekae nye Katolikoha la ƒe kɔnuléɖeasila, si vɔ̃ be womagava de bubu sɔlemeha la ƒe nufiafiawo ŋu. Le television dzi gbebiame aɖe me la, Vittorio Messori, si nye Katolikotɔ nuŋlɔla si wonya nyuie, gblɔ afɔku si ate ŋu anɔ wɔna si yi edzi le Assisi ŋu be ate ŋu ana vovototo si le subɔsubɔhawo dome magadze nyuie o. Nyateƒee, subɔsubɔhakplɔlawo wɔ nu be woaƒo asa na nusiwo ana wòadze abe xɔsetsakatsaka nuwɔnae wònye ene. Papa la ŋutɔ gblɔ nya si tsi tre ɖe nukpɔsusu ma ŋu. Ke hã le ame geɖe gome la, ɖeko wɔna la na wòdze abe subɔsubɔhawo nye mɔ vovovo siwo dzi woate ŋu ato ate ɖe ŋusẽtɔ ɖeka ma ke ŋu ene.\nMawusubɔsubɔ Kple Ŋutifafa\nEkema nukae subɔsubɔha nyanyɛwo ate ŋu awɔ atsɔ ahe ŋutifafa vɛ? Ame geɖewo bua biabia sia nya wɔmoyae, elabena edze abe subɔsubɔhawo wɔa nu geɖe tsɔ hea aʋawɔwɔ vɛ wu esi woaxe mɔ ɖe enu ene. Ŋutinyaŋlɔlawo de dzesi alesi ŋusẽtɔwo wɔ subɔsubɔhawo ŋudɔ tsɔ de aʋawɔwɔ dzii. Gake biabia la gafɔ ɖe te be: Nukatae subɔsubɔhawo ɖe mɔ wozã wo le mɔ sia nu?\nLe Kristodukɔa gome la, sedede kɔkɔe aɖe le wo si, si ate ŋu akpe ɖe wo ŋu be woaƒo asa na aʋawɔwɔ ƒe fɔɖiɖi hafi. Yesu gblɔ na eƒe nusrɔ̃lawo be ‘womenye xexeame ƒe akpa aɖeke o.’ (Yohanes 15:19; 17:16) Ne ɖe Kristodukɔa ƒe subɔsubɔhawo wɔ ɖe nya mawo dzi la, anye ne womewɔ ɖeka kple dunyahedziɖulawo, anɔ asrafowo kple aʋawɔwɔ yram ahada asi ɖe edzi hafi o.\nNyateƒee, hafi woate ŋu awɔ ɖe nya siwo wogblɔ le Assisi dzi la, ele na subɔsubɔhakplɔlawo be woaɖe wo ɖokui ɖa tso dunyaheŋusẽwo ŋu. Gawu la, ele be woafia ŋutifafa ƒe mɔ woƒe hameviwo. Gake ŋutinyaŋlɔlawo de dzesii be amesiwo wɔa ŋutasẽnuwo le xexeame dometɔ akpa gãtɔ nye amesiwo xɔ Mawu dzi se—alo gblɔnɛ ya teti be yewoxɔ edzi se. Nyadzɔdzɔŋlɔla aɖe gblɔ nyitsɔ laa be: “Le September 11 ƒe nudzɔdzɔa megbe teti la, ame aɖe ŋlɔ nya wɔdɔɖeamedzi siawo ɖe gli ŋu le Washington, D.C. be: ‘Mawu lɔlɔ̃tɔ, ɖe mí tso amesiwo xɔa dziwò se la si me.’”\nWɔna kpeɖi sia si yi edzi le le Assisi na biabia sesẽ siwo ŋu womeɖo o la tsi susu me na amewo. Gake ɖewohĩ biabia aɖeke mele vevie—alo ɖea fu na dzianukwaretɔwo—wu esia o be: Nukatae Mawu meɖo ŋutifafa gbedodoɖa siwo xexeame ƒe subɔsubɔhawo do ɖa la ŋu vaseɖe fiafia o?\n^ mm. 4 Ne èdi be yeanya nu geɖe tso ŋkeke si woɖo ɖi na ŋutifafa gbedodoɖa le ƒe 1986 me ŋu la, ke kpɔ Eŋlisigbe me Nyɔ!, June 8, 1987.\nVavalawo lé akaɖi ɖe asi—si tsi tre ɖi na mɔkpɔkpɔ na ŋutifafa\nƉoe Ɖe Amewo Ɖoe Ɖe Amewo Subɔsubɔhawo Kpe Ta le Assisi be Woadi Ŋutifafa\ng02 11/8 axa 20-24


Yesaya 16 | Biblia Le Internet Dzi | Xexe Yeye Gɔmeɖeɖe\nNya ɖe Moab ŋu dzi yiyi (1-14)\n16 Miɖo agbo ɖe anyigbadziɖula la,Mikplɔe tso Sela miato gbegbeAyi Zion vinyɔnu ƒe to la dzi. 2 Abe xevi si wonya le eƒe atɔ me ene la,+Nenemae Moab vinyɔnuwo anɔ le Arnon tɔtsoƒewo.+ 3 “Mide adaŋu, miwɔ nyametsotso la dzi. Mina miaƒe vɔvɔli le ŋdɔkutsu dzatsɛ nanɔ abe zã ene. Miɣla ame siwo ka hlẽ la; migade sisila aɖeke asi o. 4 Oo Moab, na nye ame siwo ka hlẽ la nanɔ mewò. Nànye bebeƒe na wo tso nugblẽla la si me.+ Ameteɖeanyila nu ayi,Gbegblẽ la nu atso,Ame siwo le amewo fanyam la atsrɔ̃ ɖa le anyigba la dzi. 5 Ekema woatsɔ lɔlɔ̃ mavɔ ali ke fiazikpui aɖe. Ame si abɔbɔ nɔ edzi le David ƒe agbadɔ me la anye nuteƒewɔla;+Adrɔ̃ ʋɔnu dzɔdzɔe, eye wòatso kpla ɖe nu dzɔdzɔe wɔwɔ ŋu.”+ 6 Míese Moab ŋkɔ be edana—edana ŋutɔ+—Míese eƒe ɖokuidodoɖedzi, eƒe dada kple eƒe dɔmedzoedodo;+Gake eƒe numeɖiɖi azu dzodzro. 7 Eya ta Moab afa na Moab.Moabtɔwo katã afa avi sesĩe.+ Ame siwo woƒo la afa konyi vevie ɖe Kir-Hareset+ ƒe waintsetse ƒuƒu kɔwo ta. 8 Elabena Hesbon+ ƒe toŋugblewo yrɔ,Sibma+ ƒe wainkawo,Dukɔwo ƒe dziɖulawo fanya eƒe alɔ siwo dzi waintsetse nyuitɔwo le;Wode Yazer+ ke;Wovu ɖo gbegbe. Eƒe alɔwo vu va ɖo atsiaƒu la gbɔ ke. 9 Esia tae mafa avi le Sibma ƒe wainka ŋu abe ale si mefa na Yazer ene. Oo, Hesbon kple Eleale,+ mafa aɖatsi ɖe mia dzi,Elabena ɣli si wodona ɖe miaƒe dzomeŋɔlikutsetsewo kple miaƒe nuŋeŋewo ŋu la nu yi.* 10 Woɖe dzidzɔ kple aseyetsotso ɖa le atikutsetsebɔ la me,Eye aseyetsotso alo ɣli aɖeke mele ɖiɖim le waingblewo me o.+ Wainfiãla megafiãa wain le wainfiãnuwo me o.Elabena metsi ɣlidodo nu.+ 11 Esia tae nye dɔme le gbe ɖem ɖe Moab+ ŋuAbe saŋku ƒe ɖiɖi ene,Eye nye ƒodome hã le gbe ɖem ɖe Kir-Hareset+ ŋu. 12 Ne nu te Moab ŋu belibeli le togbɛ la dzi, eye wòva eƒe nuxeƒe la be yeado gbe ɖa hã la, eƒe gbedodoɖaa maɖe vi aɖeke o.+ 13 Esiae nye nya si Yehowa gblɔ ɖe Moab ŋu tsã. 14 Azɔ Yehowa gblɔ be: “Le ƒe etɔ̃ me tututu, abe apaɖila ƒe ƒe ene la,* woaɖi gbɔ Moab ƒe atsyɔ̃ le zitɔtɔ ƒomevi geɖewo me, eye ame ʋɛ aɖewo koe asusɔ, eye womaɖi naneke o.”+\n^ Agate ŋu afia, “Elabena aʋaɣli ɖi ɖe miaƒe dzomeŋɔlikutsetsewo kple miaƒe nuŋeŋewo dzi.”\n^ Alo, “abe ale si apaɖila bua ƒee ene.”


2 Fiawo 23 | Biblia Le Internet Dzi | Xexe Yeye Gɔmeɖeɖe\n2 Fiawo 23:1-37\nYosiya ƒe ɖɔɖɔɖodɔwo (1-20)\nWoɖu Ŋutitotoŋkekenyui la (21-23)\nÐɔɖɔɖodɔ bubu siwo Yosiya wɔ (24-27)\nYosiya ku (28-30)\nYuda-fia Yehoahaz (31-33)\nYuda-fia Yehoyakim (34-37)\n23 Eya ta fia la dɔ woyi ɖayɔ Yuda kple Yerusalem ƒe ametsitsiwo katã vɛ.+ 2 Emegbe fia la yi Yehowa ƒe aƒe la me, eye Yuda ŋutsuwo, Yerusalem nɔlawo katã, nunɔlawo kple nyagblɔɖilawo—dukɔ blibo la katã, tso ɖeviwo dzi va se ɖe tsitsiawo dzi—le eŋu. Eye wòxlẽ nubabla+ ƒe agbalẽ+ si ŋu woke ɖo le Yehowa ƒe aƒea me+ la me nyawo katã wose. 3 Eye fia la le tsitre ɖe sɔti la gbɔ, eye wòbla nu* le Yehowa ŋkume+ be yeadze Yehowa yome ahalé eƒe sededewo kple eƒe ŋkuɖodzinyawo kpakple eƒe ɖoɖowo me ɖe asi tso dzi blibo kpakple luʋɔ* blibo me, ale be yeawɔ nubabla sia me nya siwo woŋlɔ ɖe agbalẽ sia me la dzi. Eye dukɔ blibo la katã lɔ̃ ɖe nubabla la dzi.+ 4 Azɔ fia la de se na nunɔlagã Hilkiya+ kple nunɔla bubuawo kpakple agbonudzɔlawo be, woafɔ nu siwo katã wowɔ na Baal kple Asera*+ la kpakple dziƒonuwo* katã ado goe le Yehowa ƒe gbedoxɔ la me. Eye wòtɔ dzo wo le Yerusalem godo le Kidron-toŋugblewo me helɔ woƒe dzofiawo yi Betel.+ 5 Eye wòxɔ dɔ le dutamawuwo ƒe nunɔlawo, ame siwo Yuda-fiawo ɖo, be woado dzudzɔ le nuxeƒe siwo le Yuda duwo kple Yerusalem nutowo me la si, exɔ dɔ le ame siwo doa dzudzɔ na Baal kple ɣe, ɣleti, ɣletivihatsotsowo, kple dziƒonuwo* katã hã si.+ 6 Eɖe Asera*+ la hã do goe le Yehowa ƒe aƒe la me yi Kidron-tɔʋu la nu le Yerusalem gbɔto, eye wòtɔ dzoe+ le Kidron-tɔʋu la nu, eye wòtui memie helɔ dzofi la ɖawu ɖe dukɔ la me viwo ƒe yɔdowo dzi.+ 7 Azɔ hã, egbã ŋutsu siwo gbɔ ŋutsuwo dɔna le gbedoxɔ me+ ƒe xɔ siwo le Yehowa ƒe aƒe la me, afi si nyɔnuwo lɔ̃a trɔ̃xɔwo ƒe agbadɔvɔ na Asera* le. 8 Ena nunɔlawo katã tso Yuda duwo me va, eye wòdo gu nuxeƒe siwo nunɔlawo doa dzudzɔ le tso Geba+ va se ɖe Beer-Seba.+ Eye wògbã agbonunuxeƒe siwo le dumegã Yosua ƒe agbo nu hã, ne wogbɔna dua me la, ele dugbo la ƒe miame. 9 Nuxeƒe ƒe nunɔlawo mewɔa subɔsubɔdɔ le Yehowa ƒe vɔsamlekpui la dzi le Yerusalem o,+ gake woɖua amɔwɔ maʋamaʋã bolo kple wo nɔviwo. 10 Edo gu Tofet,+ si le Hinom Viwo Ƒe Bali*+ la me, ne ame aɖeke nagatsɔ viaŋutsu alo vianyɔnu ato dzo me na Molek*+ azɔ o. 11 Eye wòkpɔ egbɔ be sɔ siwo ŋu Yuda-fiawo kɔ na ɣe la megatoa fiaŋume Natan-Melek ƒe xɔ,* si le agbonukpatawo me la gbɔ gena ɖe Yehowa ƒe aƒe la me o; eye wòtɔ dzo ɣe+ ƒe tasiaɖamwo. 12 Fia la gbã vɔsamlekpui siwo Yuda-fiawo ɖi ɖe Ahaz ƒe xɔ la tame,+ kple vɔsamlekpui siwo Manase ɖi ɖe Yehowa ƒe aƒe+ la ƒe xɔxɔnu eveawo hã. Egbã wo gudugudu helɔ wo kɔ ɖe Kidron-tɔʋu la me. 13 Eye fia la do gu nuxeƒe siwo dze ŋgɔ Yerusalem, siwo le Gbegblẽto* la ƒe anyiehe,* siwo Israel-fia Salomo tu na Sidontɔwo ƒe mawunɔ nyɔŋu Astoret kple Moab ƒe mawu nyɔŋu Kemos kpakple Amonitɔwo+ ƒe mawu nyɔŋu Milkom.+ 14 Egbã trɔ̃sɔtiwo, elã Aseratiwo,*+ eye wòtsɔ ameƒuwo kɔ ɖe wo teƒe. 15 Egbã vɔsamlekpui si le Betel hã, eyae nye nuxeƒe si Yeroboam, Nebat vi, si he Israel de nu vɔ̃ me+ la tu. Esi wògbã vɔsamlekpui ma kple nuxeƒea la, etɔ dzo nuxeƒe la hetui memie, eye wòtɔ dzo Asera*+ la. 16 Esi Yosiya trɔ kpɔ ameɖiƒe siwo le afi ma le to la dzi la, edɔ amewo woyi ɖalɔ ƒuwo tso ameɖiƒeawo, eye wòtɔ dzo wo ɖe vɔsamlekpui la dzi hedo gui le Yehowa ƒe nya la nu, abe ale si Mawu vavã ƒe ame la gblɔe ɖi ene.+ 17 Eye wòbia be: “Yɔdokpe kae nye ema kpɔm mele ɖaa?” Eye dua me ŋutsuwo ɖo eŋu nɛ be: “Mawu vavã la ƒe ame, si tso Yuda,+ ame si gblɔ nu siwo nèwɔ ɖe Betel ƒe vɔsamlekpui ŋu la ƒe yɔdoe.” 18 Eye wògblɔ be: “Negbɔ ɖe eme. Ame aɖeke megaɖe fu na eƒe ƒuwo o.” Eya ta woɖe asi le eƒe ƒuwo ŋu kpe ɖe nyagblɔɖila si tso Samaria la ƒe ƒuwo ŋu.+ 19 Azɔ hã, Yosiya ɖe nuxeƒexɔ siwo le Samaria duwo me,+ siwo Israel-fiawo tu tsɔ do dziku na Mawu la ɖa, eye wòwɔ wo abe ale si wòwɔ le Betel pɛpɛpɛ ene.+ 20 Eya ta ewu nuxeƒe ƒe nunɔla siwo katã le afi ma la ɖe vɔsamlekpuiawo dzi, eye wòtɔ dzo ameƒuwo ɖe wo dzi.+ Emegbe egbugbɔ yi Yerusalem. 21 Azɔ fia la de se na dukɔ blibo la katã be: “Miɖu Ŋutitotoŋkekenyui+ na Yehowa mia Mawu la abe ale si woŋlɔ ɖe nubabla ƒe agbalẽ la me ene.”+ 22 Womegaɖu Ŋutitotoŋkekenyui sia tɔgbi kpɔ, tso ʋɔnudrɔ̃la siwo drɔ̃ ʋɔnu na Israel kple Israel-fiawo kpakple Yuda-fiawo ƒe ŋkekeawo me o.+ 23 Ke le Fia Yosiya ƒe ƒe wuienyilia me la, woɖu Ŋutitotoŋkekenyui sia na Yehowa le Yerusalem. 24 Gawu la, Yosiya ɖe ŋɔliyɔlawo, nukalawo,+ terafim legbawo,*+ legba nyɔŋuwo* kple ŋunyɔnu siwo katã le Yuda-nyigba dzi kple Yerusalem la ɖa, ne wòawɔ Se+ la me nya siwo woŋlɔ ɖe agbalẽ si nunɔla Hilkiya fɔ le Yehowa ƒe aƒe+ la me dzi. 25 Fia aɖeke menɔ anyi do ŋgɔ nɛ si trɔ ɖe Yehowa ŋu kple eƒe dzi blibo, luʋɔ*+ blibo kple eƒe ŋusẽ blibo le Mose ƒe Se blibo la katã nu de enu o; eye ɖeke hã meva ɖe eyome de enu o. 26 Ke Yehowa meɖe asi le dɔmedzoe gã si wòdo ɖe Yuda ŋu le dzikudonamenu siwo katã Manase na wowɔ tsɔ do dziku nɛ la ŋu o.+ 27 Yehowa gblɔ be: “Maɖe Yuda hã ɖa le nye ŋkuta+ abe ale si meɖe Israel ɖa ene;+ eye magbe Yerusalem, du sia si metia kple aƒe sia si ŋu megblɔ le be, ‘Nye ŋkɔ anɔ afi ma’ la.”+ 28 Ke Yosiya ŋutinya susɔeawo kple nu siwo katã wòwɔ la, woŋlɔ wo ɖe Yuda-fiawo ƒe ŋutinyagbalẽ me. 29 Le eƒe ŋkekeawo me la, Egipte-fia Farao Neko ho yi Frat-tɔsisi la nu be yeaɖado go Asiria-fia, eye Fia Yosiya ho yi be yeaɖakpe aʋa kplii; gake esi Neko kpɔ Yosiya la, ewui le Megido.+ 30 Eya ta eƒe dɔlawo kɔ eƒe kukua ɖe tasiaɖam me tso Megido yi Yerusalem ɖaɖi ɖe eƒe yɔdo me. Eye dukɔ la me tɔwo si ami na Yehoahaz, Yosiya vi, eye wotsɔe ɖo fiae ɖe fofoa teƒe.+ 31 Yehoahaz+ xɔ ƒe blaeve vɔ etɔ̃ esime wòzu fia, eye wòɖu fia ɣleti etɔ̃ le Yerusalem. Dadaa ŋkɔe nye Hamutal,+ eye wònye Yeremiya si tso Libna vinyɔnu. 32 Ewɔ nu si nye vɔ̃ le Yehowa ŋkume abe ale si tɔgbuiawo wɔ ene.+ 33 Farao Neko+ de gae ɖe Ribla+ le Hamat-nyigba dzi ne wòagaɖu fia le Yerusalem o, eye wòdo fe na dukɔa be woaxe klosalo talento* alafa ɖeka kple sika talento ɖeka.+ 34 Eye Farao Neko tsɔ Yosiya vi Eliyakim ɖo fiae ɖe fofoa Yosiya teƒe, eye wòtrɔ ŋkɔ nɛ be Yehoyakim; ke ekplɔ Yehoahaz ya yi Egipte,+ afi si wòku ɖo.+ 35 Yehoyakim tsɔ klosalo kple sika la na Farao, gake dukɔ la sie wòxɔ adzɔ le hafi kpɔ klosalo la na abe ale si Farao bia ene. Exɔ klosalo kple sika le dukɔ la me tɔwo si, le adzɔ si woka na ame sia ame ɖe eƒe ŋutete nu la nu, ne wòatsɔ ana Farao Neko. 36 Yehoyakim+ xɔ ƒe blaeve vɔ atɔ̃ esime wòzu fia, eye wòɖu fia ƒe wuiɖekɛ le Yerusalem.+ Dadaa ŋkɔe nye Zebida, eye wònye Pedaya si tso Ruma ƒe vinyɔnu. 37 Ewɔ nu si nye vɔ̃ le Yehowa ŋkume,+ abe ale si tɔgbuiawo wɔ ene.+\n^ Alo, “wògbugbɔ bla nu.”\n^ Alo, “dziƒoʋakɔwo.”\n^ Alo, “atɔ dzo viaŋutsu alo vianyɔnu na Molek.”\n^ Alo, “nuɖuxɔ.”\n^ Efia, Amito la, vevietɔ eƒe mlɔenu si le anyiehe gome, si wogayɔna be Vodadato.\n^ Egɔmeɖeɖe tẽe, “ɖusime.” Si fia anyiehe ne wodze ŋgɔ ɣedzeƒe.\n2 Fiawo 23